RANDOM · FONDUE: 2010\nAra sí que li pega eh? Però amb les celles de enfadat! ò.ó\nPublicado por H a z e l ~ en 10:41\nEtiquetas: Adam, BJD\nPublicado por H a z e l ~ en 10:38\nAllò que arriba a passar en pocs mesos\nDons com diu el títol de la entrada en pocs mesos tinc moltes coses a explicar^^.\nPotser la que sembla de més importància és que ja he començat la universitat. Actualment estic cursant el primer any de disseny a BAU. Tinc pensat fer moda però no estic tancada a altres possibilitats. Filant una mica més prim però, m'agradaria dedicar-me al vestuari escènic (cosa per la qual necessitaria un postgrauxD).\nEn quat a la impresió que tinc de la escola he de dir que és agradable. Les instalacions molt boniques, els profes força bé i els companys igual. Ja s'anirà veient amb el pas del temps. Espero no equivocar-me...\nMés coses a explicar...la Dandelion! Desde finals d'estiu tinc a casa una nova inquilina, petita Dandelion. Es molt cuca i m'encantaria ensenyarla...però es que no està acabada i no vull ensenyarla fins que estigui completa!\nMoltes coses han canviat de la imatge inicial que tenia d'ella. La cosa ha quedat amb aquest aspecte:\nLa peluqueta l'acabo d'encarregar i els ulls estan de camí. La robeta la deixo pel més que ve pero les botes ja estan. Podriem dir que està al 70 % Més endavant li farem un remaquillatge però per això encara falta...\nContinuant amb les nines he passat per una altre crisi adamil perque vaig enrecordarme d'un que vaig veure al principi (si..abans del jullis). Es el vergil de plutodolls. Crec que seria un bon candidat i amés em sortiria més baratet. El cap calculo que m'el podria demanar pel meu aniversari i la perruca ja la tinc encarregada.\nEls ulls que m'agradaria posar-li són aquests:\nI ja que parlo d'ulls tambe estic replantejant-me de posarli uns ulls nous a la valerie que siguin menys cridaners. (això ultim si la marta està d'acord xD) Que per cert..li he encarregat robeta a la valerie i ja està en camí ^^\nMés cosetes a dir..aquests dies m'he posat a practicar cosint cosetes i la veritat es que encara em falta molta pràctica. Però crec que si continuo així i començo amb la màquina aviat podré fer coses mínimamen presentables.\nI de moda i nines puc dir que he guanyat un premi petit (20$) al concurs de roba de cherish amb el següent vestit.\nEncara que m'agradaven més altres que havía presentat\nAra a esperar els resultats de bodyline xDDDDD\nPublicado por H a z e l ~ en 4:40\nEtiquetas: Adam, BJD, Dandelion, moda, valerie\nAixò és el qeu deuen pensar de mi els senyors de Bodyline...que no paro d'enviar-els-hi dissenys...Perquè jo faig servir aquella llei de..."com més presentis més possibilitats de guanyar"\nI ..a veure si es compleix! Pel que fa l'estil, segueixo en la meva línia, coses bàsiques, res de l'altre món, simplement cosetes que vull per mi i no trobo i que espero poder trobar-les si guanyo xD\nNo em faig esperar més...aquí estan\nApa...dons d'aquí poc a votar!!\nPublicado por H a z e l ~ en 3:54\nEtiquetas: dibuixos, lolita design\nAixò va de dissenys...\nDons com deia a l'entrada anterior, porto uns dies fent dissenys per dos concursos. En primer lloc, El de Bodyline i després el de Cherishdoll. En el primer puc guanyar que em facin un dels dissenys i me l'enviin i en el segon una bjd 1/6. El de Bodyline sé que és un timo però em consola pensar que com a mínim, si s'aprofiten del meu disseny podré comprarlo en un futur xD Del que si que tinc por es de que els espatllin.\nAra ensenyaré els de Bodyline (no posa enlloc que no es puguin penjar a altres webs >.<)\nAquests dos no es que m'agradin molt però bueno...alguna cosa havia de presentar xD I com més...més possibilitats!\nHe de fer algún accessori més!\nI els vestits són els següents:\nUs agrada algún?? (si algú llegeix clar xDDD)\nEls de cherish els penjaré un cop hagi acabat el concurs perquè no deixen xDD\nPublicado por H a z e l ~ en 4:44\nEtiquetas: lolita design\nConcurs de disseny Bodyline!\nDons això...que m'estic animan! He decidit fer cosets senzilles...de moment tinc plantejat aquest vestidet:\nA paltja d'aro en faré algun mées>.<\nespero que us agradi! Quan em presenti voteume plis!!\nClic per ampliar!\nPublicado por H a z e l ~ en 14:57\nROBETA per la VALERIE!\nHola de nou, faig una altre entrada perque no vull que es barregin xD\nBé...dons el motiu d'aquesta és.....\nQue he encarregat nova robeta per la Valerie!!\nUn pijamet rosa:\ni unes orelleres i unes mitges que fa temps vem demanar:\nI això últim?? Dons perque estic preparant-li un conjunt d'hivern.\nL'abric i la mantelleta la demanaré a una noia del foro que fa unes coses precioses!\nPublicado por H a z e l ~ en 9:27


Ariana - Maria Vila\n“Estava al límit, els meus problemes d’ansietat s’havien convertit en un problema greu en la meva vida ja que interferia en totes les àrees de la meva vida. M’estava resultant molt difícil superar la mort de la meva mare, no era capaç de posar límits a les persones del meu entorn, em culpabilitzava de tot el que passava a la meva vida, no sabia com expressar el que pensava i em sentia molt insegura.\nEstava totalment perduda, bloquejada, molt superada per la situació. A més a més, estava tenint moltes dificultats per ser mare, la cosa que més desitjava en el món.\nEl canvi que vaig fer treballant amb la Maria va ser impressionant. Vaig aprendre a escoltar-me a mi mateixa, a no sentir-me culpable ni a condicionar la meva manera de ser al que pensessin els demés. Vaig començar a sentir molta pau interior al pensar en la meva mare. Vaig aprendre a controlar l’ansietat fins al punt que va desaparèixer.\nAra sóc capaç de posar límits al meu entorn i dono prioritat a allò que em fa feliç. Recentment, he sigut mare, i estic vivint aquesta nova etapa amb molta felicitat. Quan tinc moments d’angoixa, recorro a les eines que vaig aprendre durant la teràpia i tinc molta més seguretat en mi mateixa.\nQuan vaig començar a treballar amb la Maria, tenia la impressió que el que estava aprenent em serviria per a un moment de la vida en concret, per superar aquella situació que em creava tant malestar, però el fet és que les eines que vaig aprendre m’ajuden molt en el meu dia a dia. Poso límits sense sentir-me culpable, he canviat la manera en què em dirigeixo als altres. Ja no em fa por ni vergonya expressar com em sento.\nEm sento agraïda. Per a mi era molt difícil confiar en algú a qui no coneixia de res i explicar-li coses tant personals i íntimes, però amb la Maria em vaig sentir molt còmoda i això va fer que fos fàcil”.


“Viure l’Evangeli avui!” – Diumenge 1 de maig de 2022 – Per: Angelina Prenafeta + “Imatge d’Art” d’Amadeu Bonet… – UPA · Pilar + Magdalena\n(Jo. 21, 1-19)\n“Vine amb mi…”\n“Es el Señor!” Joan reconeix Jesús amb els ulls del cor, estimulant als altres deixebles a veure Jesús ressuscitat amb els ulls de la fe. Veuen i no veuen, miren i no reconeixen, en l‘incertesa de “si serà o no serà el Senyor”. Barreja d’allò visible i invisible en una mateixa realitat. Experimenten el titubeig de voler preguntar a Jesús si és Ell en veritat i al mateix temps, senten un temor respectuós perquè, en el fons, saben que és Ell.\nÉs una sensació que segurament tots hem experimentat més d’una vegada. Sentim present el Senyor, però també dubtem si és realment Ell. La fe i el cor ens conviden a no témer, sabent que és realment Ell. L’experimentem present en la nostra vida de maneres diferents: en escoltar la seva Paraula, en la pregària, en un gest d’afecte, en una paraula de consol o en la solució inesperada d’un problema. Sabem que és Ell, encara que no hoveiem amb els ulls corporals. Així és la relació de Crist amb nosaltres des de la seva resurrecció. Les narracions pasquals reflecteixen molt bé la nostra vida cristiana: Avançar gairebé sense veure, com entre ombres, guiats només per la fe en Crist ressuscitat, que ens crida contínuament a tirar les xarxes a un altra banda, moguts per l’Esperit d’amor, per tal d’aportar nova fecunditat a la nostra vida. Sortosos nosaltres si tenim ulls per a reconèixer-lo com Joan, confessant-lo i renaixent com Pere.\nCategory: Viure l'Evangeli avui! 27/04/2022\nAnteriorPrevious post:Activa’t amb Jesús: “Si no ho crec, no ho veig”- 24 d’abril 2022SegüentNext post:[L’EVANGELI DES DE L’ART]: “UNA MIRADA ARTÍSTICA A L’EVANGELI DEL DIUMENGE” -1 DE MAIG 2022- PER AMADEU BONET I BOLDÚ…


de Dona Secret\t el 29 maig 2021\nPresentada el passat mes de març, la iniciativa ‘Murs que parlen’ pretenia embellir diferents indrets de Sant Julià de Lòria. Dos mesos més tard, les obres van ser revelades davant la presència dels cònsols lauredians i d’una part de l’equip de consellers.\nFotos: Comú de Sant Julià de Lòria\nEl passat 28 de maig, Sant Julià de Lòria es va omplir de color amb la inauguració de tres propostes artístiques, que van marcar l’inici de la primera etapa del projecte ‘Murs que parlen’, amb Samantha Bosque, Naira Galdós i els alumnes de l’Escola d’Art.\nEl cònsol major de Laurèdia, Josep Majoral, va expressar que aquesta no és una iniciativa estàtica o puntual, sinó que “la intenció és que perduri en el temps, que cada any puguem fer un o dos murs més”, tal com ressenya el portal oficial del Comú.\nL’obra de l’escultora, pintora i muralista Samantha Bosque és una interpretació de la Dama Blanca, i es pot apreciar al mur ubicat al vial de desviació de la carretera de Nagol. Aquesta peça fa al·legoria a una imatge centenària del poble de Sant Julià de Lòria, mentre que la segona part de l’obra ret homenatge al Ball de la Marratxa.\nPer la seva banda, Naira Galdós, qui anteriorment havia aconseguit dos segons premis al concurs del Projecte Caldes, va deixar la seva empremta al mur de l’avinguda Verge de Canòlich, núm. 57, amb una proposta també inspirada en la Dama Blanca.\nSegons fonts oficials, ‘Murs que parlen’ té com a un dels seus objectius posicionar Sant Julià de Lòria com a candidata a Ciutat Creativa de la UNESCO, en la categoria d’artesania i cultura popular.\nMurs que parlenNaiara GaldósSamantha Bosquesant julià de lòria\nJose Costa celebra els seus 50 anys acompanyat pels seus éssers estimats


Alumnes de La Salle Mollerussa obtenen distincions a les PAU\nTres alumnes de La Salle Mollerussa obtenen distincions a la selectivitat\nTots ells destaquen el valor de l'esforç, la disciplina i l'organització durant el Batxillerat\nper Redacció 05/07/2019 18:20h\nEls alumnes amb distincions de la Salle de Mollerussa | LleidaDiari.cat\nTots els alumnes de La Salle Mollerussa que el passat mes de juny es van presentar a les proves de Selectivitat han aprovat aquests exàmens, i és el tercer any consecutiu que els resultats del centre estan per damunt de la mitjana de Catalunya. A més, tres d'ells han assolit la Distinció PAU que s'atorga als estudiants que a la convocatòria obtenen una puntuació superior a 9.\nEls estudiants distingits del centre són: la Júlia Garcia Esquerda amb un 9,6, en Joan Pons Mayoral amb un 9,4 i l'Elisa Martí Jové amb un 9,1. Tots ells d'itineraris diferents, l'humanístic, el social i el científic respectivament.\nDiferents futurs universitaris\nEl seu futur més immediat en l'àmbit universitari serà per la Júlia, estudis de Lingüística a la UB, pel Joan el grau de Global Studies a la Universitat Pompeu Fabra i per l'Elisa el Grau de Veterinària a l'UAB. Destaquem la màxima nota que han tret en diferents assignatures a les PAU: la Júlia Garcia ha tret un 10 a Història, Llatí i Filosofia i el Joan Pons a Anglès i Història. A més, a la fase específica, en la qual se sumen les ponderacions per entrar als graus, la nota de la Júlia Garcia ha estat d'un 13,76 sobre 14.\nTots ells destaquen el valor de l'esforç, la disciplina i l'organització durant el Batxillerat per arribar a assolir aquests excel·lents resultats. Els tres guardonats, junt amb les seves famílies i la direcció del centre, assistiran a l'acte de lliurament de les Distincions PAU 2019, que se celebrarà el divendres 19 de juliol, a l'Auditori de Barcelona.\nLes colònies gratuïtes d’estiu de l’AECC a Salardú celebren els 20 anys 👏


Benvinguts al nostre bloc de divulgacióPARTICIPA EN LA PREVENCIÓAnima't a desenvolupar les teves pròpies eines de comunicació!Utilitza-les per divulgar la ciència entorn al VIH i la sida a d'altres joves del teu entorn!Comparteix les teves eines, comentaris i experiències al nostre blog!Videos, fotografies de creacions artístiques, power points, pòsters, conclusions de debats o enquestes que hagis fet amb la teva comunitat, seran benvinguts!Perquè si entre tots ho difonem, o fins i tot ens animem i ens dediquem a la medicina i/o a la recerca, tots podem contribuir a la prevenció de la sida!Participa al blocNormes d'ús Pràctica de laboratori: ‘Simulant la transmissió de la sida’IrsiCaixa, 22/10/20120 comentarisAvui us presentem un taller per treballar a classe amb els vostres alumnes de 3r i 4t d’ESO, Batxillerat i Cicles Formatius. L’objectiu és simular, amb una senzilla activitat d’aula, com es contagia una malaltia infecciosa com la sida i determinar la ruta de propagació del virus del VIH dins d’un grup.\nLa proposta ha estat elaborada pels professors Alfred Sánchez i Edurne Narbaiza, de l’IES Valerià Pujol i Bosch de Premià de Dalt. Per posar-la a la pràctica només necessitareu material bàsic de laboratori i, segons els seus creadors, “una estona de preparació prèvia que després es compensa amb els resultats que s’observen i amb la bona acollida que té l’activitat en el grup”. Trobareu el llistat i el protocol a...llegir +\nDonem la cara per la sidaIrsiCaixa, 21/6/20120 comentarisPot un espot publicitari lluitar contra la discriminació de les persones infectades pel VIH? Pot un anunci fomentar la prevenció de la sida?\nEn l’actualitat, 34 milions de persones estan infectades pel VIH a tot el món. Cada any, hi ha 2,7 milions de nous...llegir +\nUna investigadora d’IrsiCaixa, a la trobada digital de RTVE.esIrsiCaixa, 21/6/20120 comentarisLa investigadora d’IrsiCaixa Nuria Izquierdo-Useros ha estat una de les convidades del dia al xat del portal de notícies RTVE.es. En aquestes trobades digitals, persones que destaquen en els seus àmbits professionals responen a les preguntes que envien els internautes a través del web.\nEn el cas de la Nuria, el motiu principal ha estat l’interès que ha despertat el seu darrer descobriment. I és que l’equip en què treballa aquesta científica ha liderat un treball de recerca que ha permès identificar una molècula de la superfície del VIH clau en la propagació del virus de la sida a l’organisme. Mitjans de comunicació d’arreu del món s'han interessat per la troballa, que s'ha publicat a la prestigiosa revista...llegir +\nActivitats presencials per al curs 2012/13: reserva la teva plaça!IrsiCaixa, 14/6/20120 comentarisA partir d’avui, els professors de 4t d’ESO, Batxillerat i Cicles Formatius Superiors ja poden fer les inscripcions per a les sessions que es portaran a terme el curs vinent a Madrid i a Barcelona en el marc de la 2a edició del Programa de divulgació i prevenció de la sida, impulsat conjuntament per IrsiCaixa i l'Obra Social "la Caixa". El principal objectiu d’aquest programa és difondre els conceptes bàsics entorn del VIH/sida i la recerca en aquest camp, per fomentar tant la prevenció de la malaltia com les noves vocacions científiques.\nS’ha obert el termini per a les següents activitats:\n- Jornades participatives de divulgació i reflexió (per a estudiants acompanyats de professors). Utilitzant...llegir +\nEn aquest taller al laboratori de CosmoCaixa, els alumnes van investigar si la vacuna contra el VIH que s'està desenvolupant a IrsiCaixa pot ser eficaç per a protegir la població de diferents continents. L’experiment es va dur a terme a partir de tres variants reals del virus: una d’Àsia, una d’Àfrica i l’europea, tot seguint les etapes de la metodologia científica i emprant les tècniques de laboratori que s’utilitzen a IrsiCaixa en...llegir +


maig de 2020 – Pàgina 2 – Blog's EduTicTac\nmaig 7, 2020 per sanja\nEn aquesta pràctica tindrem el primer contacte amb HTML Per on comencem? Mira aquest vídeo que fa una xicoteta explicació sobre llocs web. Contesta aquestes preguntes: Què és la web? Quin nom rep la màquina on s’emmagatzema una pàgina web? Quin nom rep el dispositiu on es visualitza una pàgina web? Quin programa fa falta … Llegiu més Primera pàgina web\nCategories 4ESO, hola món, HTML, lloc web


Gran participació en el taller de Nadal de Rejuga | Ajuntament de Riudellots de la Selva\nGran participació en el taller de Nadal de Rejuga\nAquesta setmana s'ha celebrat el taller de Nadal amb espai de joc i activitats a càrrec de Rejuga i organitzat per l'Ajuntament de Riudellots de la Selva.\nDel 27 al 29 de desembre, els infants d'entre 2 i 9 anys han pogut assistir a un espai de joc desestructural i d'experimentació, amb temàtica nadalenca. Han gaudit del joc lliure amb molta diversitat de materials que fomenten la imaginació i la creativitat.\nTambé es podia experimentar en el Tinkering, un espai per a infants d'entre 6 i 16 anys preparat per a crear i inventar amb eines reals i amb molts materials diferents, com la fusta, el pvc, petits aparells electrònics i molts més.\nAixí mateix, ha comptat amb diferents tallers nadalencs d'arts plàstiques per a infants de 3 a 16 anys.


LA PUNTA ALTA. PRIMER TRES-MIL D’EN GUILLEM 26.08.2008 - BiCiCORRiOLS Ciclisme i muntanya\nEl dilluns a dos quarts de set de la tarda sortírem de Mataró en direcció la presa de Cavallers a la Vall de Boí. Després de fer uns entrepans al Pont de Suert, pujàrem fins la presa i sorpresa per a mi: la baluerna de la Fecsa ja no existeix. Hi han deixat una bona esplanada que serveix d’aparcament als turistes i excursionistes i hi han instal·lat unes casetes de fusta on hi ha serveis. Bé. A quarts de dotze ja som al sac.\nDesprés d’esmorzar i preparar les motxilles, a les vuit comencem a enfilar. Deixem el cotxe allí mateix. Remuntem els darrers revolts de la carretera i anem a cercar el Barranc de Comalesbienes. La pendent del barranc és considerable, però amb dues hores i escaig ens plantem als Estanys de Comalesbienes havent superat nou-cents metres de desnivell. De moment, el nen no es queixa, al contrari, al estanys no para de fer el ganàpia amb les pedres. Havent fet un petit mos, reprenem la marxa. El sol pica amb força. El camí és molt desfet i pedregós i convé desviar-se’n i pujar per les tarteres de pedra grossa. Es fa més còmode. A les onze arribem al Pic de Comalesbienes (2997 m.) amb un sol radiant. Crestegem i fem el cim de la Punta Alta (3014 m.) a un quart de dotze. Molt clar cap al nord i alguns núvols cap al sud.\nEsmorzem-dinem al cim mentre veiem feinejar un parell d’helicòpters a les Agulles de Travessany. Possiblement algun incident important.\nCap a les dotze comencem el descens pel vessant nord per baixar pel barranc de Coma l’Espasa fins prop de Riumalo.\nEls primers metres en Guillem està content, baixa com una daina. Diu que li agrada més la baixada que la pujada.\nAl cap d’una hora, només el sento exclamar-se: “que això no s’acaba mai”, “que fa molta estona que veig el mateix paisatge”, “que havíem d’haver baixat per on hem pujat”, “que ja no puc més”, etc., etc.\nLa veritat és que per aquest itinerari es fa molt feixuc. Alguns de la colla ho saben prou bé.\nQuan hem arribat, però, a Cavallers, s’ha acabat el rondinar. La passejada per l’embassament no ha estat res i tallant les marrades dels pàrquings ja no se’n recordava dels mals que patia. Enhorabona!!!\nA hores d’ara encara espero que em convidi a cava.\nDesnivell + acum.: 1450 m.\nLes fotos del Puigmal: cliqueu aquí.\nLes fotos de la Punta Alta: cliqueu aquí.


El millor fotoperiodisme, en un clic | Col·legi de Periodistes de Catalunya\nInici / Actualitat / El millor fotoperiodisme, en un clic\nEl Report.cat, la plataforma digital del Col·legi de Periodistes de Catalunya, ha publicat un reportatge que s’endinsa en el perfil de deu fotoperiodistes reconeguts que mostren els seus treballs a les seves pàgines web\nFestival Holi al Rajasthan, India al 1996. Foto: Steve McCurry\nEn l’era d’Internet i les xarxes socials el fotoperiodisme ha aconseguit tenir més visibilitat que mai. Són els ulls que mostren la realitat d’arreu del món a la societat. Fotografies que sovint semblen de pel·lícula i instantànies impactants, dures i espectaculars que poden remoure consciències o provocar reflexions i despertar curiositats.\nA vegades darrera la càmera hi ha una persona que està posant la seva vida en perill, que s’està arriscant per immortalitzar una escena que expliqui al món què està passant. Així ho demostren les diferents edicions del World Press Photo, el festival de fotoperiodisme més important del món, i que des de fa anys podem veure durant unes setmanes al Centre de Cultura Contemporània de Barcelona (CCCB).\nEl Report.cat publica un reportatge que ens apropa a 10 figures del fotoperiodisme, reconegudes i que mostren la seva feina a les seves pàgines web.


Habitacions de l’Hotel Casa Estampa\n+34 973 64 00 48\nDoble us individual Twin o doble HABITACIÓ TRIPLE DÚPLEX PER 4 PERSONES\nTotes les habitacions de l’Hotel Casa Estampa estan totalment equipades, algunes d’elles són a les golfes i amb jacuzzi.\nUna habitació doble totalment equipada i amb una decoració que farà que el seu allotjament sigui inoblidable.\npany magnètic, calefacció, accessible per minusvàlids, TV plasma, telèfon, bressols (sota petició), assecador de cabells, mini bar, radio, HiFi, WiFi gratuït, connexió PC, habitacions tranquil•les, comandament a distància, caixa de seguretat, banyera, mirall d’augment, finestra.\nSi busca una habitació per a tres, aquesta és la ideal. Espai suficient per a tots amb tot l’equipament necessari.\nDÚPLEX PER 4 PERSONES\nHabitació per a 4 persones. 1 llit matrimonial i 2 individuales o bé 4 llits individuals\nCalle Sortaus 9 , 25539\nTel.: +34 973 64 00 48\nFax: +34 973 64 27 89


Cubus guanya un premi d'Agbar amb un videojoc sobre un futur sense aigua\nDimecres, 21 octubre 2015. 00:00. Ismael Miñano.\nPer celebrar el Dia Mundial de l'Aigua, més de 20 equips d'entre 2 i 5 persones van participar a la primera HackatH2On organitzada pel Museu Agbar de les Aigües que va tenir lloc a les mateixes instal·lacions del museu. Cubus Games, empresa igualadina, va guanyar el concurs amb una app que reuneix el videojoc i la difusió de continguts, l'experiència virtual amb la física\nL'objectiu principal d'aquesta particular HackatH2On organitzada per Agbar era crear una app per a dispositius mòbils en 24 hores per apropar la cultura de l'aigua als ciutadans. Més de 20 equips, de 2 a 5 participants, prenien part en aquest concurs, des de les 11 del matí d'un dissabte a la mateixa hora de l'endemà. I els vencedors van ser quatre igualadins, els nois de Cubus Games, que van triomfar amb una app que a la vegada era una aventura interactiva sobre un futur sense recursos: 'Agbar, el temple de l'aigua'. Quim Garreta, amb la música, Jaume Carballo, en el dibuix, Jordi Solà, ocupat del disseny, i el programador Albert Pons van treballar tot un dia sense dormir per poder endur-se la victòria. La clau va ser adaptar les xifres del consum de l'aigua i la necessitat de conscienciar a la població de la necessitat d'estalviar aquest bé, amb l'estètica futurista i les prestacions d'un videojoc. El jurat ho va entendre. La decisió de fer-los guanyadors "va ser clara".\nQuim Garreta explica com des de les 9 del matí de dissabte, els quatre igualadins van arribar al Museu de les Aigües i van donar un cop d'ull a les instal·lacions i es van situar El concurs va engegar les 11 i des de l'organització se'ls donava contínuament dades de consum d'aigua. Se'ls demanava "una app oberta, que podia ser seriosa, lúdica, pràctica, però que donés a conèixer la cultura de l'aigua". Cubus Games va enginyar-se un videojoc, "una espècie de 'tria la teva aventura' clàssic" que s'ubicava en un futur "distòpic, on a penes resta aigua i pocs humans poblant el planeta", en un univers amb certes similituds amb pel·lícules com 'Mad Max'. Els protagonistes són una família que han d'arribar fins al Temple d'Agbar, és a dir, el Museu de les Aigües. La fase del videojoc conclou en aquest punt.\nL'app, però, té més recorregut. "L'usuari acaba l'aventura de videojoc en aquest punt, però ha de visitar el Museu per seguir amb la història. La segona fase del joc és allà, i s'ha d'interactuar amb les instal·lacions". En la segona fase de l'app, "vam utilitzar un dispositiu de bluetooth que funciona correctament si es va pels espais apropiats del Museu. En aquest moment, es fusionen el videojoc i la gimcana", explica Garreta, i "transgredim els límits d'una app per mòbil, hi ha elements reals i virtuals".\nPer crear aquesta app i aquests dos mons, primer un de virtual i després un sobre espais reals, els quatre anoiencs van treballar contrarellotge. "Eren 24 hores en què vam desenvolupar tota la narrativa, il·lustracions, personatges, escenaris, mecàniques de joc, disseny i banda sonora" detallen. I en aquestes 24 hores van dormir "zero minuts, cap de nosaltres va aclucar els ulls" recorda Garreta. "Hi va haver moments que estàvem molt fluixos, sobretot cap a la matinada, però haver parat hagués estat perillós".\nGarreta destaca que l'organització els va proveir en tot moment d'aliments i begudes: "no ens va faltar de res, esmorzar, dinar, fruita, galetes, fruits secs...". I cafè, clar. A Barcelona s'hi van estar fins les 5 de la tarda i "vam tornar en cotxe tots quatre junts, per fer prou soroll tots per no adormir-nos". A Igualada de nou, "vam continuar desperts unes quantes hores més, per poder dormir a la nit" després de prop de 40 hores de vetlla. L'endemà, "vam anar a treballar amb normalitat" explica Garreta "perquè sobretot calia fer balanç de la nostra experiència".\nCubus Games, que desenvolupa també l'app Terra de Castells aquí a l'Anoia, veu un futur prometedor "en vendre la fusió entre el videojoc i l'espai real. Acabem de veure refermat que dóna molt bon resultat". Garreta confia que després de la bona rebuda a Barcelona, amb altres start-ups prometedores, en un gran ambient, la seva proposta i el seu mètode de treball es prestigien: "pot ser molt útil el que fem per als llocs on hi ha patrimoni monumental i cultural".\n1 La investigació del foc de Santa Coloma i Bellprat no descarta que "fos intencionat" 1397 lectures\n4 Daniel Vega: "Algú que s'autolesiona té tres cops més risc de suïcidar-se" 947 lectures\n8 Poble Actiu enceta un cicle de debats sobre l'àmbit cultural a Igualada 696 lectures


janquim: Maragall: l’arpa com el violoncel\npublicat per jnqm a les 11:37 etiquetes: idea, innovacio, llibre, musica, pensament\nFred Kofman, fa uns dies deia a La Contra de La Vanguardia: "si usted me apunta con una pistola —si se limita a ordenarme desde el poder—, puede obtener mi obediencia, pero no mi creatividad, ni mi ilusión ni mi esfuerzo." Doncs això, mentre hagi salut, sempre podrem mirar més enllà de les mongeteres.\n1 de desembre de 2008 a les 18:40\nFa un temps vaig assistir a un taula rodona a ESADE, sota el títol de "Grandeza i Miseria de la política" amb la participació de Felipe Gonzalez y Jordi Pujol. Déu! on estàvem i on som...!\nLa conversa va girar al voltant de la capacitat de lideratges, entès com la capacitat de visió estratègica, anticipació i visió prèvia, més enllà de la gestió de lo quotidià, intuint i anticipant els grans eixos del creixement.\nUs puc ben assegurar que ambdós van estar brillants i queden, avui, ben lluny i molt per sobre del que tenim aquí i allà.\nNo crec que el tacticisme del "peix al cove" diari sigui incompatible amb la visió estratègica, si hi ha mètode, ambició per la millora i objectius, i els 2 líders van anticipar aleshores un munt de les actuals problemàtiques econòmiques i socials que avui ens afecten. Ai! si els que els han succeït haguessin escoltat i prés nota...\nMaragall va agafar bé el relleu, però van silenciar la seva veu, i així, la seva obra.\nQuè ens trobem avui? Han buidat la cistella, no hi ha peix que pescar i si proposes una tècnica nova per aconseguir noves captures, et convidaran a anar de caça. La pesca està regulada fins a tal punt que t'adones que en realitat està prohibida.\nSóm uns quants furtius (per aquí campa més d'un) inconformistes que volem seguir exercint el nostre hobby i/o professió amb il•lusió i empenta. No donem el braç a tòrcer!\nEl cove, ja buit, està en venda.\n2 de desembre de 2008 a les 12:37\neinestzara, gràcies de nou\nel teu comentari ja ho diu tot i no cal afegir-hi res\na més, al teu blog he vist que tractes assumptes similars (autoritat vs imaginació)\ndeu ser que treballem en empreses semblants, hehe!\nLluis K, benvingut de nou\nno discutiré res del que dius perquè ja saps que aqui de politica miro de dir-ne molt poc o quasi res (encara que de vegades se m'escapi alguna coseta)\nen tot cas, em semgbla que en general estem d'acord que l'abús de la mirada curta no duu enlloc\ngràcies com sempre!\n4 de desembre de 2008 a les 12:20\nGracies per escoltar, i gracies per la torna.\nAls nens i a mi ens ha agradat la cançoneta de l'avioloncel.\nElls aprenen musica i poesia, però espero que també podran mirar més enllà de les canyes de les mongeteres...\n4 de desembre de 2008 a les 21:47


Els expedients oblidats de Capdevila - Notícies Política - Notícies Política - e-notícies\nPolítica · 5 de Maig de 2011. 13:01h.\nCleries troba 30.000 peticions d'ajuda a la llei de la dependència sense tramitar\nEl conseller de Benestar Social i Família, Josep Lluís Cleries, ha denunciat al Parlament que s'han trobat prop de 30.000 expedients sense tramitar de peticions d'ajudes a la llei de la dependència. Els documents corresponen als anys 2007, 2008 i principis del 2009, quan la consellera era Carme Capdevila (ERC).\nEl conseller ho ha denunciat al Parlament després que el PSC l'ha acusat de fer passos enrere en polítiques socials amb les retallades: "la gran sensibilitat social del seu govern i del seu partit es veu en fets com aquests. Se n'adonen que s'han perdut milers d'expedients i, quan els troben, en lloc de donar resposta a les persones i a les famílies, els apilen i els posen a l'habitació dels mals endreços?".\nLa diputada socialista Eva Granados li ha replicat assegurant que l'actual govern està alentint l'aplicació de la llei de dependència: "no s'hi val a dir que s'ho han trobat tot molt desendreçat, perquè amb l'ordre que hi havia nosaltres estàvem donant 6.000 prestacions. En la mateixa situació, vostè en dóna 4.000".\nL'exconsellera Carme Capdevila\nCleries deixarà veure els expedients de Capdevila\n"Home, ja està bé!"\nTrias guanyaria Hereu per quatre regidors\n#10 joan, manresa, 06/05/2011 - 17:03\nEl casal obre la seba tertulieta desde Morolandina,( Abans Manresa,demá Al-Manresam).--Emprenyats,molt empranyats...,el comentari d'ahir no ha estat publicat.Era de lo més correcte i veridic.Primer una contesta aclaridora al Sr.Jajajjaja, i altre sobre la Sra.Capdevila...No entenem ..,o sí.?\n#9 sulfuro sulfuro, Barcelona, 06/05/2011 - 13:15\nNo quiero ni pensar en lo que saldrá en cajones y bajo alfombras (si aún quedaran) cuando el PSOE abandone Moncloa.\nDentro de poco comenzará la carrera de nombramientos de amiguetes y adjudicaciones in extremis de obras y concesiones.\nEl PSOE cifra su permanencia solamente en un //milagro// con ETA\n#8 montsec, catalunya, 05/05/2011 - 21:50\nEs molt greu que 30.000 persones necessitades hagin estan oblidades de forma tant inhumana. però veure la capdevila(companya del Zaragoza?) contestant amb tota la prepotència ! cinisme que ratlla el patetisme. Tripartit ha estat la desgràcia de Catalunya!!!!\n#8.1 jajjaaa, barcelona, 06/05/2011 - 09:38\nque ningu els ha oblidat.......que Cleries menteix...Ciu no va votar la llei d edependencia\n#8.2 jajajaaa, barcelona, 06/05/2011 - 09:39\naqui l´unica desgracia es la catalnuferia aldeana, ens anirem a la ruina com el Quevbec tanta ximplerai fan fugir els diners\n#6 jajajaaaa, barcelona, 05/05/2011 - 18:16\nQualsevol que treablli a benestar social sap que es mentida...per cert la llei de la dependencia es una llei de ZP i CIU va votar en contra qui es l´insensible?\n#6.1 Anna, Berga, 06/05/2011 - 09:37\nCiu va votar en contra perque les competències en matèria de serveis socials són de catalunya. Madrid tornava a manar sense passar la dotació económica corresponent i envaïnt autonomia. Catalunya no necessitava una llei de la dependència d'espanya. Volia la llei d'autonomia personal catalana.\n#5 Jordi Tallaferro, Barcelona, 05/05/2011 - 17:28\nAra s'ha d'obrir una investigació i expedientar per negligència els funcionaris responsables. És inadmisible el que han fet. I la anterior Consellera que expliqui com controlava la gent que tenia al Departament. I els de personal que expliquin com vanm arribar al càrrec els funcionaris.


La segona volta comença a Girona\nEl Recam Làser Caldes visita aquest dissabte la pista del Girona Club Hoquei en el partit inaugural de la segona volta de l’OK Lliga. Els de Candami, tercers a la taula, volen tornar a Caldes amb tres punts claus en la lluita pel podi de la lliga.\nEl Girona està situat en setena posició amb 19 punts. Els de Benito s’han mostrat regulars al llarg del curs amb victòries de valor contra Taradell, Mataró i Noia però els empats els han perjudicat. David Gelmà, amb 16 gols, és el màxim anotador dels gironins.\nEls dos equips es van trobar en la passada edició de la Lliga Catalana. Els de Candami van guanyar per 3 a 2. A l’OK Lliga, en la primera jornada, els arlequinats van superar als de Girona per 5 a 2.\nEls de la Torre Roja arriben a la cita en bon moment. El tècnic vallesà compta amb tots els seus homes i haurà de deixar un jugador a la grada. Álvaro Giménez suma 14 gols i Rodríguez, 5 partits consecutius anotant. Gerard Camps està brillant en jugades a bola aturada sent clau pels arlequinats.\nAquest dissabte a partir de les 8 del vespre, Girona vs Recam Làser Caldes, en directe per Esport 3.


Nou mitjà per comunicar incidències i desperfectes a la via pública\nL'Ajuntament de Súria disposa des d’aquest mes de juny d’un nou mitjà per comunicar incidències i desperfectes a la via publica i els equipaments urbans.\nNou mitjà per comunicar incidències i desperfectes a la via pública. Foto: AJS\nEs tracta del servei Línia Verda, que es pot utilitzar a través del web www.liniaverdasuria.cat o descarregant l’aplicació gratuïta Línia Verda per a dispositius mòbils amb els sistemes operatius Android o iOS. L’aplicació permet registrar imatges de la incidència detectada i geolocalitzar-la. Un cop enviada, la informació arriba als serveis tècnics municipals encarregats de resoldre el problema. La persona usuària rebrà una notificació quan es produeixi alguna novetat en el seu procés de resolució.\nLa posada en marxa d’aquest servei a Súria és una iniciativa de l’àrea municipal de Via Pública amb l’objectiu d’oferir una nova possibilitat de comunicació ràpida d’incidències, complementant altres mecanismes habituals com la presentació d’instàncies o la comunicació telefònica directa. En la gestió de les incidències que arribin a través d’aquest nou servei hi participaran tècnics de les àrees municipals de Via Pública, Urbanisme, Seguretat Ciutadana, Medi Ambient i l’Oficina d’Atenció al Ciutadà (OAC).\nEl servei Línia Verda ha estat desenvolupat per l’empresa Ambientum i és utilitzat per més de cinc-cents municipis de diferents comunitats. Aquesta empresa disposa d’un servei d’atenció telefònica a través del número 902.19.37.68, en horari de 8.00 a 17.00 h, i amb un cost de trucada de 0,07 euros per minut. El web www.liniaverdasuria.cat també ofereix informació sobre serveis municipals, recomanacions de bones pràctiques sobre medi ambient, ordenances municipals sobre temes de convivència, neteja i medi ambient, i altres enllaços d’interès.


Biografia - Oficina del President Torra\nÉs llicenciat en dret per la Universitat Autònoma de Barcelona (1985). Va exercir com a advocat i directiu de Winterthur Assegurances entre 1987 i 2007. Va ser fundador de l'editorial A Contra Vent (2008); director de Foment de Ciutat Vella, SA, entre 2011 i 2015, i director del Born Centre Cultural del 2012 al 2015. També va exercir com a director del Centre d'Estudis de Temes Contemporanis entre 2016 i 2017.\nA nivell polític i institucional ha estat president de Sobirania i Justícia (2010-2011). Membre de la junta directiva d'Òmnium Cultural, n'ha estat vicepresident (2013-2015) i president interí (2015). També ha format part del consell permanent de l'Assemblea Nacional Catalana (2012) i ha estat vocal de la Junta de Museus (2015-2017). Conseller del consell d'administració del Museu Memorial de l'Exili (MUME) des del 2016 i director de la Revista de Catalunya des del 2015. El 17 de maig de 2018 va ser investit 131è president de la Generalitat de Catalunya. Després de dos anys i mig exercint la presidència, el 28 de setembre del 2020, el Tribunal Suprem espanyol va confirmar la sentència d'inhabilitació dictada pel Tribunal Superior de Justícia de Catalunya per haver posat una pancarta al balcó del Palau de la Generalitat reclamant la llibertat dels presos polítics i el retorn dels exiliats. Es confirmava l'atac a la llibertat d'expressió, una passa més de la repressió de l'Estat espanyol contra l'independentisme.


II Concurs de Relats Curts ACE Bombers de Barcelona – ACE Bombers\nPresentem la II Edició del Concurs de Relats Curts ACE Bombers de Barcelona.\nLes obres es podran entregar des de la publicació d’aquestes bases fins al dia 29 de maig inclòs i el 3 de juny es coneixerà el guanyador.\nS’entregaran tres premis amb dotació econòmica: 250 € pel primer, 150 € pel segon i 100 € pel tercer. També mantindrem el premi especial al relat més divertit. Aquest premi serà independent dels premis al millor relat i per tant acumulable. Els premiats també tindran vals per gastar a les llibreries col.laboradores.\nEn cas que un mateix participant envïi vàrios relats, només se’l premiarà una vegada (el seu relat més votat). Un mateix participant podrà enviar un màxima de 3 relats.


EL CONTE | El blog dels Molls i els Pagells\nAcabem el trimestre amb els contes de dos fantàstics autors i il·lustradors plens d’imaginació i màgia.\nL’Enric un nen a qui li agraden molt els llibres, però no li agraden com a nosaltres, no. Res a veure. A l’Enric el que li agrada és menjar-se’ls. Així que acaba menjant-se llibres sencers, i com més llibres menja més llest es fa. Però serà bo tenir la panxa plena de llibres…?\nUna història senzilla amb il·lustracions molt divertides que farà que tinguem ganes de devorar-lo. Vigileu! Un llibre amb l’estil d’Oliver Jeffers.\nEns ha agradat molt aquest conte i ens hem adonat que llegir ens anirà molt bé per aprendre.\nL’autor l’Hervé Tullet, ens fa una proposta artística divertidíssima per compartir en família. Aquest és un llibre interactiu que no té cap element tecnològic (ni piles, ni bateries, ni cables, ni codis informàtics…)\n“Això és un llibre. Si fas el que et diu, ja veuràs què passa…”\nAquest àlbum il·lustrat és una de les propostes més conegudes de Tullet. L’autor ens convida a ser protagonistes del llibre i del joc. Serà, sens dubte, el nou conte preferit.\nÉs alhora un gran joc de màgia, i sobretot, crea molta expectació i rialles.\nHem recordat aquest meravellós conte i després hem deixat aquest espai d’ombres, per a poder inventar-se històries i jugar lliurement. També hem posat a la biblioteca el conte amb titelles de feltre per explicar o canviar la història.\nAmb aquest conte, desenvolupem la capacitat artística i teatral que tots/es tenen per representar històries inventades amb tots aquests elements. Juguem amb el nostre cos, amb diferents siluetes, amb transparències i colors a fer ombres xineses als companys/es.\nEl clàssic de Maurice Sendak, “Allà on viuen els monstres”, explica la història d’un nen agosarat, que no acaba de trobar el seu lloc i, que aconsegueix, mitjançant la seva imaginació, desfogar la seva ràbia incontrolada. És una història sense herois i heroïnes. Només uns personatges despullats mostrant les seves debilitats i els seus somnis, mons imaginaris, els conflictes i l’amor.\nHem parlat de la imaginació i dels somnis i hem reflexionat tot el que ha viscut el protagonista.\nFinalment ens hem convertit en monstres terribles. Ens hem fet fotos i anàvem veient amb una petita app de l‘iPad quin monstre volíem ser. També ho hem fet per parelles i en petits grups. Ha estat molt divertit!\nDURANT EL MES DE MARÇ HEM ESTAT CREANT AQUESTS FANTÀSTICS CONTES.\nAL DRIVE TROBAREU TOTA LA COL·LECCIÓ AMB LES IMATGES, LES VEUS ORIGINALS I ELS EFECTES ESPECIALS. ESPEREM QUE US AGRADIN MOLTÍSSIM, NO US HO PODEU PERDRE!!!\nAquesta nit és el gran Carnestoltes del bosc i tots preparen les seves disfresses: la Mama Ós acaba de cosir la seva disfressa de Ventafocs, el Papa Ós es veu fantàstic vestit de Llop Ferotge. «I tu, Osset?» «Jo, em disfresso de Rínxols d’Ós!»\nAl Papa Ós no li agrada gens la idea que el seu fill vagi amb una faldilla i cuetes rosses i intenta persuadir que canviï de disfressa, però l’Osset es manté ferm…\nQuè li passa a l’osset del conte? Per què el seu pare no el deixa disfressar de “Rínxols d’Ós”? Com se sent l’osset?\nCreieu que hi ha colors de nens i colors de nenes? O els colors són simplement colors? Creieu que hi ha jocs de nens i jocs de nenes? O es tracta simplement de jugar plegats? A què jugueu al pati? Amb qui jugueu?\nDesprés de parlar i de debatre sobre tot això ens adonem que cal deixar de banda els prejudicis i respectar la diversitat.\nCreieu que hi ha disfresses de nen i disfresses de nena? (No hi ha coses de nen ni coses de nena, tot és per tothom. Es tracta de ser i de fer el que cadascú vol).\nHem confeccionat un barret original, diferent i creatiu.\nTROBAREU LES FOTOS CONJUNTES AMB ELS BARRETS AL DRIVE\nFa uns dies, el Drac Cros ens va escriure una carta sorpresa. Ell sap que estem parlant dels diferents tipus de famílies i ens ha volgut explicar com és la seva. Ha estat molt entranyable saber que formem part de la seva família i que estarà molts anys amb nosaltres.\nCom sempre ens ha portat un regal per descobrir i aprendre noves coses. Aquesta vegada des de la Xina, unes bengales ens han fet xisclar i emocionar. Hem pogut veure, tocar, olorar… el foc i les espurnes. També hem après que hem de ser prudents i conscients dels perills, però prou grans per poder gaudir de les bengales sense por.\nLa màgia del foc ens fa sentir moltes emocions.\nAL DRIVE, VOSALTRES TAMBÉ TENIU UNA SORPRESA … MIREU COM VAM GAUDIR!\nDurant el segon trimestre explicarem contes que ens aportin una reflexió i una mirada a favor de la diversitat i la coeducació. Històries que promouen una reflexió i anàlisi sobre els estereotips de gènere i que defensen la igualtat de drets i d’oportunitats. Així com el valor de ser un/a mateix/a i de respectar a tothom.\nFAMÍLIES D’ARREU DEL MÓN\nAquest llibre, basat en les històries reals de diferents nens i nenes, és una joia que ens ha obert una finestra al món que ens envolta . Els diferents protagonistes ens expliquen com és la seva vida i els seus costums (on viuen , com és la seva família, què mengen, com vesteixen, com és la seva escola, a què juguen, com és casa seva…).\nEs tracta d’un conte molt enriquidor que tracta la diversitat cultural i que ens apropa a la realitat de diferents infants, perquè puguem veure que tots i totes tenim molt més en comú del que ens pensem.\nTambé hem estat jugant amb el llibre FAMILIARIUM, on podem inventar i imaginar altres tipus de famílies.\nFinalment hem proposat dibuixar un membre de la seva família. Aquí teniu una petita mostra.\nHem jugat, endevinat, observat i analitzat tot el que fa el protagonista del llibre amb una caixa.\nA través de les caixes de cartó i del joc lliure, hem pogut ser conscients de la nostra capacitat d’invenció i ens ho hem passat molt i molt bé, sense utilitzar cap joguina. Hem compartit les caixes i hem creat grans històries de forma cooperativa.\nEn aquesta època de més consum de joguines, fer una petita sensibilització i reflexió sobre el valor del joc, i de la imaginació, sense necessitat de tenir moltes, ni que aquestes siguin molt complexes. De la importància de gaudir jugant i compartint amb els i les altres.\nTROBAREU MOLTES IMATGES AL DRIVE, D’AQUESTA SESSIÓ TAN ESPECIAL!\nEL PIRATA DE LES ESTRELLES, Albert D. Arrayás. Babulinka Books\nAquí podeu veure i escoltar aquest conte\nAquesta és l’aventura del pirata Ulisses el Barba-Roig. Un pirata que tenia tanta gana que un dia va decidir menjar-se totes les estrelles. Però com s’ho farà per arribar al cel? I què en dirà la lluna de quedar-se tota sola? Després, veient que trista ha quedat la lluna, intenta trobar-ne de noves per tornar a omplir el cel.\nHem escoltat i vist el conte animat a l’ordinador i hem parlat de les diferents emocions que surten. L’EMPATÍA ÉS L’EMOCIÓ de fons que hem aprofundit amb aquesta divertida i delicada història amb sirenes, remolins de vent, balenes gegants, cofres amb tresors i moltes estrelles.\nAL DRIVE TROBAREU PIRATES MOOLT FAMILIARS (perdoneu, hi ha alguna fotografia desenfocada!)\n–QUÈ M’ESTÀ PASSANT? EMOCIONS I POEMES\nTots ens preguntem “Què m’està passant?” quan sentim una nova emoció o no sabem reconèixer allò que ens inquieta. Hem parlat d’emocions tan bàsiques com la ràbia, la vergonya o la por a través de situacions quotidianes que tant petits com grans podem identificar ràpidament.\nUn llibre ideal per posar nom a tot el que sentim i donar peu a converses sobre “Emocions i sentiments “i a més a més està escrit com un POEMA.\nEns hem identificat amb les emocions i ens hem maquillat lliurement … Ha estat molt divertit i ens ha encantat!\n*El llibre porta un CD per a escoltar cançons relacionades. La música és una gran transmissora d’emocions.\nTROBAREU FOTOGRAFIES DE LA SESSIÓ AL DRIVE


Edició especial de les Masroig Food Trucks per celebrar els 100 anys - FCAC\nInici > Premsa > Edició especial de les Masroig Food Trucks per celebrar els 100 anys\nEdició especial de les Masroig Food Trucks per celebrar els 100 anys\nLa festa és oberta a tots els públics i s’inclou en el marc de la 22a edició de La Fira del Vi de Falset, d’assistència multitudinària.\nEl proper 29 d’abril Celler Masroig organitza, per tercer any consecutiu, la trobada de Masroig Food Trucks. La plaça del Celler es tornarà a omplir de caravanes-cuina i oferirà un pla gastronòmic alternatiu on s’hi podran degustar diferents àpats. Una gran varietat d’aliments cuinats dins de caravanes vintage, que aniran acompanyats dels vins del Celler Masroig per tal d’aconseguir el maridatge perfecte. L’horari serà de 12 a 20h i, com en les altres edicions, comptarà amb espais per asseure’s i gaudir de la jornada. L’entrada és gratuïta.\nAquest any, a més, serà una edició especial, ja que el Celler Masroig està de celebració. 100 anys no es fan cada dia i, a banda de diversos esdeveniments especials que s’estan organitzant durant aquest any del centenari, el Celler pintarà d’aniversari els actes que ja formaven part del seu calendari durant els darrers anys. A les Masroig Food Trucks trobarem bon ambient, bona gastronomia amb les caravanes-cuina i diferents espectacles com el TGNswing, que acompanyaran la festa oferint un Vermut Swing i un Coffee Swing, dues actuacions que amenitzaran la jornada juntament amb un quartet de jazz. També hi haurà música durant tot el dia, inflables per als més petits i moltes sorpreses més d’animació que no deixaran indiferent al públic visitant.\nEls trulls centenaris del Celler restaran oberts durant tot el dia per qui els vulgui visitar i així conèixer millor la història d’aquest celler que manté l’essència i la personalitat del primer dia i que és un dels referents de la Denominació d’Origen Montsant. L’agrobotiga també estarà oberta durant tota la jornada.\nA més, el Celler organitza un concurs a Instagram amb els hashtags #masroigfoodtruck i #masroig100. La millor fotografia publicada amb aquesta etiqueta guanyarà una visita guiada per a dues persones al celler i una ampolla inèdita del vi del Centenari, 100% carinyena.


Personatge del mes: José Colomar, l’etern enamorat d’Eivissa - Eivissa\nJosé Colomar és part indivisible de la història d’Eivissa i un dels personatges que millor l’han acompanyada fins al que és actualment: un referent al món del turisme.\nÉs un dels visionaris del turisme a l’illa d’Eivissa i va saber veure el futur de l’illa on ningú l’atalaiava. Guarda a la seva memòria històries i anècdotes collides en els seus viatges per tot el món i ha dut i promocionat la seva illa bonica com a bandera, convertint-la en el seu gran projecte. José Colomar és part indivisible de la història d’Eivissa i un dels personatges que millor l’han acompanyada fins al que és actualment: un referent al món del turisme. Aquest empresari hoteler es va avançar al seu temps, un empresari que manté intacte el seu amor per una illa a la qual ha entregat tota la seva vida.\nVa treballar a Mallorca, Alemanya, París, i després d’innombrables llocs de treball, ascensos i lliçons va tornar a Eivissa, on va començar el seu primer gran projecte. Juntament amb diversos socis va construir l’Hotel Fenicia, a Santa Eulària des Riu, i va acabar venent-lo per obrir pas per al seu gran somni, crear un hotel de quatre estrelles al centre d’Eivissa per oferir servei a l’illa durant tot l’any. “Em van dir que era boig, que a Eivissa només hi havia turisme de borratxera” reconeix José Colomar. Així va néixer l’Hotel Royal Plaza.\nFou durant tres anys president de la European Hotel Managers Associations (EHMA), l’associació europea d’hotels de luxe, i ha ocupat càrrecs en altres organismes internacionals i locals, como ara Foment del Turisme, a més de ser Fill Predilecte del Consell, creador de Ibiza y Formentera contra el Cáncer (IFFC), del Rotary Club, de Pro Arte i de moltes organitzacions de l’illa a les quals ha donat suport. Però el seu currículum no acaba aquí, Colomar compta, entre els seus assoliments, el d’encunyar el nom de la moda que ara dóna a conèixer l’illa d’Eivissa per tot el món, la moda Adlib, i que ha esdevingut part ineludible de la història d’Eivissa. “No sabíem com anomenar aquest corrent quasi artístic i de sobte la paraula llatina Ad libitum i el seu apòcope Adlib, em va semblar que definia molt bé aquella manera de vestir-se amb llibertat però amb bon gust”, evoca.\nSegons recorda en Colomar, “a la primera Passarel·la Adlib, fa gairebé 50 anys, hi van venir més de quinze revistes de moda de tota Europa, i això no ha tornat a passar mai més”, i afegeix que “la princesa Smilja Mihajlovic fou un tresor per a Eivisa, perquè ella va saber veure la moda que hi havia al carrer”.\nQuan era vicepresident de Foment del Turisme, la princesa Smilja va acudir a ell per tal de demanar-li ajut per donar a conèixer aquest nou moviment artístic. Van aconseguir 700.000 pessetes per donar vida a la seva primera desfilada i, segons relata aquest visionari, “les models desfilaven descalces al so de la música”, cosa que, apunta, “va ser un xoc mundial, perquè era una moda molt vistosa”.\nCom a gran amant de l’illa d’Eivissa, José Colomar aconsella a aquells que no la coneixen que li dediquin al menys deu dies per tal de gaudir de totes les seves facetes, “les platges, la vegetació que veiem en els trajectes en cotxe, els hotels, la gastronomia, la part alta de la ciutat no se la poden perdre, el Museu d’Art Contemporani…” i un llarg etcètera de recomanacions que faran d’aquest primer viatge una experiència única, “llavors només han de tornar cada any”, concreta amb un somriure.\nPer a José Colomar és imprescindible que els propis eivissencs “siguin autèntics amants de l’illa, que interioritzin que és un tresor, que no hi ha cap altra illa a tot el Mediterrani que sigui com Eivissa, i que la defensin i respectin” conclou.


La Casa de Cultura projecta dissabte el documental ‘Tots els governs menteixen’\nPàgina principal >> Cultura >> La Casa de Cultura projecta dissabte el documental ‘Tots els governs menteixen’\nTots els governs menteixen és el documental que es projectarà aquest dissabte (18.30h) a la Casa de Cultura de la Vila. La projecció és gratuïta i s’inclou dins el cicle ‘El documental del mes’, impulsat per la Regidoria de Cultura amb el suport de l’associació Cinema del Diable; una perllongació del Festival Internacional DocsBarcelona.\nLa columna setmanal del periodista nord-americà I.F. Stone va marcar una època, durant la dècada dels 60, desemmascarant la corrupció i les mentides del govern amb una informació veraç, contrastada i independent. Els protagonistes de la pel·lícula, una nova fornada de periodistes d’investigació de mitjans independents dels Estats Units, recuperen el seu llegat i donen la cara per defensar el dret dels ciutadans a accedir a una informació lliure d’interferències, contrastada i honesta.\nTots els govern menteixen posa rostre i dona veu als noms que hi ha darrere temes tant espinosos com el cas Snowden, les fosses comunes a la frontera amb Mèxic o la violació del dret a la intimitat dels ciutadans. Glenn Greenwald, Jeremy Scahill, Amy Goodman i Michael Moore, entre d’altres, ofereixen el seu testimoni en un documental produït per Oliver Stone.\nFred Peabody és director i periodista guanyador d’un premi Emmy l’any 1989 per una de les seves pel·lícules per a televisió. Va ser director durant set anys del programa d’investigació The Fifth Estate per a la CBC, la televisió pública canadenca. L’any 2003 va ser productor del documental Perfect Illusions, sobre els trastorns alimentaris entre els joves i emès per la PBS.


Operació "distracció" » Flog.cat: la Xarxa Social en Català\nper Ness en 30 d'Abril 2011\n13 de novembre de 1999.\nAhir va ser el dia més llarg de la meva vida!\nA les 10:00 p.m., la infermera de nit em va fer saber que encara érem dia 12 i no 13, tal com em pensava jo mateixa. Encara ha de passar tota la nit?\nVa ser una passada. Molt puntuals.\nA dos quarts de 9 en punt un camiller em va passar a buscar. Jo, estira en un llit amb rodes em sentia rara. El món voltava damunt meu. "Apa, fins després!", em deia el personal que m'anava trobant pel passadís. No les tenia totes.\nLa sala d'operacions estava al primer pis. Allà tot allò era optimisme i alegria.\nVaig conèixer l'anestesista. Estava molt nerviosa, però ell em va assossegar. Parlava a poc a poc. Tenia una veu greu, molt dolç i, el cabell era negre i portava un gran bigotàs. Parlàvem de coses que no tenien res a veure amb allò que m'anaven a fer. Els estudis: Història de l'art acabat al febrer. "Ah, caram, jo tinc un germà que va fer tecnologia per total fer classes a instituts!"... I què voldràs fer, tu? Francament no m'ho havia plantejat, però ell em va donar la idea.\nNosaltres estàvem al rebedor; una semi habitació petita, estreta entre portes metàl·liques que no tenien pany i, s'obrien empenyent-les amb els malucs i les mans alçades. Hi havia molt tragí. Hora punta. Dia D.\nSense adonar-me'n, ja m'havien col·locat la via intravenosa. La pregunta encara em cremava al pensament: Com serà l'anestèsia? Ell com si no em sentís, allargava l'interrogant.\nBona pregunta. Ho havia fet tot, menys pesar-me. "Uns 44,9, aproximadament". "Sí, ja se't nota".\nAbans que me'n pogués adonar de res, em va dir la resposta:\nSerà anestèsia general... Notaràs que te'n vas lluny, lluny....\nO.o et van operar de.......\nA Sant Rafael. És un hospitalet concertat que està al costat de la Vall d'Hebron...fa 12 anys\n0 1 Maig 2011


Skitude: Outdoor GPS Tracker - Aplicacions a Google Play\nSkitude és la millor aplicació per a esquiadors i amants dels esports a l'aire lliure. Obtingues informació en temps real de més de 2000 estacions d'esquí, reserva entre més d'un milió d'allotjaments d'esquí, forfets i molts altres serveis. A més, una vegada a pistes, registra tota la teva activitat, comparteix-la amb la comunitat més gran d'esquiadors del món i competeix per a guanyar increïbles premis. Tot això i molt més en Skitude App Prova-la, és gratis!\nConsulta webcams en directe i les condicions de la neu en temps real.\nMantén-te al dia amb les últimes previsions meteorològiques i l'estat de pistes de les teves estacions d'esquí favorites, consulta les seves xarxes socials i el timeline d'activitat de la comunitat.\nPlanifica el teu viatge d'esquí des del teu telèfon samrtphone.\nRegistra gratis tota la teva activitat i analitza els teus progresso.\nParticipa en els reptes, competeix amb altres usuaris i guanya premis.\nUneix-te a la comunitat d'esquiadors més gran del món.\nUna aplicació per a tot l'any.\nTria entre el mode Snow i l'Outdoor per a personalitzar la teva aplicació, automàticament s'adaptarà en funció de les teves activitats favorites.\nObtingues estadístiques avançades, mapes de pistes en format 3D, estalvia bateria connectant Skitude App amb la teva Apple Watch i molt més.\nSempre és un plaer saber de tu! Si tens algun suggeriment, dubte o comentari, contacta'ns a usersupport@skitudeservices.com\nInformació personal i Fotos i vídeos\nInformació personal, Fotos i vídeos i 3 més\nHola Raul, Moltes gràcies pel teu comentari. L’aplicació no es mereix una 5a estrella? ;)\nL'app podria avisar d'alguna manera que ja no estàs esquiant i que els 90 km/h son perquè ja estàs al cotxe. 😂🤣\nMoltes gràcies Enric per aquest comentari tan positiu! Apreciem el suggeriment i el considerarem per a futures actualitzacions de l'aplicació.\nBones idees i moltes opcions\nHola RPM -TGN, moltes gràcies pel teu comentari i la teva valoració. Res ens anima més a veure opinions com la teva sobre l'app. Què podem fer per obtenir la nostra 5a estrella? :)\nRunbit - Not a Calorie Counter


Guerra a les pseudociències a la universitat i en l'àmbit mèdic\nGuerra contra les pseudociències a la universitat i en l'àmbit mèdic\nLes pseudoteràpies encaixen un revés a l'anul·lar-se vuit títols a la Universitat de València\nUna associació denuncia 62 metges i reclama més acció al Ministeri de Sanitat\nValència - Dimecres, 03/10/2018 | Actualitzat a les 18:13 CEST\nLes pseudociències i les seves pseudoteràpies s’han trobat en els últims temps amb un enemic motivat, diverses associacions privades que han iniciat una batalla pública contra elles i que acaben d’aconseguir la seva primera gran victòria en l’àmbit universitari: l’Associació per protegir el malalt de teràpies pseudocientífiques (Apetp) ha aconseguit que la Universitat de València (UV) retiri vuit títols propis, inclosos diversos màsters.\nLa medicina regenerativa i antienvelliment, l’acupuntura, la recuperació funcional, la hipnosi eriksoniana i la metodologia DMB (Developmental Behaviour Modelling) ja no tenen lloc a la UV, tot i que expliquen des de l’Apetp que el primer triomf va arribar ja al juliol, quan van tenir una reunió amb els responsables de la institució i els organitzadors del màster en homeopatia van decidir no continuar-hi. "Era l’estrella, feia 10 anys que s’impartia", explica un membre de l’associació i treballador de la UV que prefereix quedar en l’anonimat.\nLes universitats espanyoles tenen la possibilitat d’oferir títols propis sense que passin el filtre de l’Agència Nacional d’Avaluació de la Qualitat i Creditació, que avalua els convencionals. Però aquesta autonomia, denuncien en l’associació, s’ha convertit en un colador de pseudociències i en una font de finançament d’ètica dubtosa. Com a exemple, recorden la famosa càtedra d’homeopatia que durant quatre anys i al 2015 va finançar la multinacional Laboratorios Boiron a la Universitat de Saragossa.\nRecalquen des de l’associació que la Universitat de València “no és la pitjor ni de bon tros”r;, però sí la que tenen més a l’abast, ja que l’Apetp va néixer a la capital valenciana. A més, al ser una de les més importants d’Espanya confien que les seves resolucions tinguin un efecte arrossegament en altres centres. De fet diuen que estan “orgullosos”r; del pas que acaba de fer al retirar aquests títols.\nPerò n’exigeixen més. En un comunicat, la UV recordava que el procés per donar validesa als cursos ara retirats havia sigut el reglamentari i transparent i que incloïa un termini de 20 dies per a al·legacions. I s’aferren a això per demostrar que els “filtres”r; interns no funcionen. “Nosaltres com a associació no ho podem revisar tot, ha d’arribar ja examinat”r;, assenyalen. Això sí, prometen continuar sent el flagell d’aquest tipus de cursos. “Fins on ens arribi el temps i els recursos”r;.\nL’altra petició a la UV és un posicionament oficial sobre aquestes pseudociències. En contra, evidentment. Creuen que s’ha d’acudir a la Facultat de Filosofia, ja que és allà on històricament s’ha definit què és ciència i què no ho és.\nQueixa contra 62 metges\nPerò les accions contra les pseudociències no es limiten a l’àmbit universitari. L’Apetp ha presentant una queixa deontològica contra 62 metges, de València i de Madrid, per oferir pseudoteràpies i incomplir, segons la seva opinió, el seu codi ètic. Els identifiquen amb el seu nom i número de col·legiat i admeten que "han sigut 60 i podrien ser el 2.000".\n“Hi ha màniga ampla en l’àmbit sanitari, una cosa que no passa en altres sectors, com l’alimentació i l’automoció. Aquí només recordem les pseudoteràpies quan hi ha un mort”r;, lamenten. L’última vegada va ser el maig del 2017 quan un nen italià va morir després de ser tractat d’una otitis amb homeopatia.\nA més, en les últimes setmanes han fet arribar al Ministeri de Sanitat una carta, amb més de 1.000 certificades de l’àmbit sanitari i científic, per acabar amb l’oferta generalitzada de pseudociències en farmàcies i clíniques. “Un producte homeopàtic per sortir al mercat només ha de demostrar que no és tòxic, però no que funciona”r;, recorden. De fet, expliquen que als Estats Units se n’han retirat molts i s’obliga d’altres a indicar que no són eficaços, sinó simples placebos.\nA França, un dels països europeus on més assentada està l’homeopatia, 124 metges van obrir el meló fa uns mesos amb una carta pública a 'Le Figaro' en la qual advertien contra “les promeses fantasioses i l’eficàcia no provada”r; de les anomenades medicines alternatives i l’homeopatia. La carta, a la qual s’han adherit milers de professionals sanitaris més, carrega contra els “xarlatans”r; que les recepten incomplint el jurament hipocràtic i el codi deontològic i la “tolerància”r; de l’administració, a la qual demana que retiri títols a aquells que continuïn receptant-les, que no es reemborsin els diners per a aquests productes i que es retirin els seus estudis dels centres públics.\nL’MMS en el punt de mira\nL’Apetp té també en el seu punt de mira l’MMS, l’anomenada ‘solució mineral miraculosa’ que en els últims anys ha proliferat com a suposada cura de l’autisme emparada entre d’altres pel polèmic Josep Pàmies i contra la qual al seu dia ja va advertir l’Agència Espanyola de Medicaments i Productes Sanitaris. “No podem estar callats quan diuen a la gent que amb lleixiu industrial es cura l’autisme”r;, apunta el biòleg Vicente Prieto, president del Cercle Escèptic, una altra de les organitzacions que lluiten contra aquestes falòrnies.\n“No hi ha medicina alternativa, només n’hi ha una, que és la que cura”r;, apunta el científic gallec, que recalca que no hi haurà cap problema a admetre com a medicament un producte homeopàtic quan es demostri que cura. “No volem convèncer ningú, només que la gent s’informi i pensi”r;, apunta.\nDecepció amb les administracions\nPrieto assenyala que l’arribada de Carmen Montón al Ministeri de Sanitat va ser una bona notícia per a aquesta lluita i espera que María Luisa Carcedo segueixi aquest camí, però recalca que és “trist”r; que siguin organitzacions privades les que hagin d’alertar les administracions de cessions d’espais públics o de subvencions per a aquest tipus de pràctiques. I posen com a exemple l’hospital de medicina tradicional xinesa que es va anunciar a Barcelona. “Que mirin com va canviar l’esperança de vida allà quan van entrar les medicines occidentals”r;, deixa anar.\nCercles com el seu van néixer al seu dia per lluitar contra l’horòscop i l’astrologia. Ara, en l’era d’internet “s’ha entrat en una deriva molt perillosa i hem passat dels fantasmes, els extraterrestres i els vidents a estafes enfocades a les malalties incurables o a l’alimentació”r;. Un dels seus grans recolzaments són els mitjans, “que s’han conscienciat amb casos dramàtics com els de nens que moren per no estar vacunats”r;.\nDes de l’Apetp asseguren que el problema no és la llei, que no hi ha llimbs legals, sinó la falta d’inspeccions i voluntat per fer-la complir.\nEl germen: la polèmica mort de Mario Rodríguez\nL’origen de l’associació valenciana contra les teràpies pseudocientífiques és la mort el juliol del 2013 del jove Mario Rodríguez. Diagnosticat\nde leucèmia sis mesos abans, va retardar el seu segon cicle de quimioteràpia mentre seguia un tractament vitamínic alternatiu dirigit per José Ramón Llorente, presumpte especialista en “medicina naturista i ortomolecular”r;, i quan el va reprendre ja va ser tard.\nEl cas va arribar als jutjats i el gener d’aquest any Llorente va ser\nabsolt perquè “les decisions últimes relatives el tractament, encertades o no, van ser adoptades de manera lliure i conscient pel mateix jove".\nEl pare del noi, Julián Rodríguez, és un dels impulsors de l’\nassociació que va néixer de la constatació que “la justícia no protegeix\nRodríguez ara està centrat a aconseguir els fons per recórrer davant de l’Audiència Provincial una sentència que assegurava que no es pot avaluar si el retard en el tractament havia provocat la mort i que no semblava que “les pautes alimentàries o compostos o productes vitamínics”r; que li va prescriure haguessin influït “negativament”r; en la seva evolució. Això sí, la resolució admetia que dos metges de l’hospital Arnau de Vilanova van haver de fer desistir el noi d’ingerir uns preparats que estan contraindicats amb la quimioteràpia.\nLa sentència apuntava que no està provat que instés el jove a abandonar la químio i tampoc va condemnar Llorente per intrusisme tot i que a la seva consulta hi havia un cartell amb el lema “Medicina naturista i ortomolecular”r; –la Conselleria de Sanitat el va obligar a retirar-lo al saber-se el cas–.


La PDM anuncia les llistes d’admesos de la convocatòria de la Borsa d'Ocupació de peons de neteja i la provisió d'un lloc de maquinista - Altea Digital\nLa PDM anuncia les llistes d’admesos de la convocatòria de la Borsa d’Ocupació de peons de neteja i la provisió d’un lloc de maquinista\nÉs requisit indispensable, per a totes les persones seleccionades, presentar-se a l’entrevista a la qual se’ls convoca\nL’Empresa Pública de Desenvolupament Municipal ha anunciat la publicació de les llistes d’admesos de la convocatòria de la Borsa d’Ocupació de peons de neteja i la provisió d’un lloc de maquinista.\nEl passat 13 de juny finalitzava el termini per a la presentació de sol·licituds, i després del període obert per a les esmenes i estudiar les instàncies, hui s’ha publicat la llista definitiva d’admesos al procés. Des de l’Empresa Pública, la seua regidora, Imma Orozco, ha explicat que ‘’la llista està publicada al tauler d’anuncis de l’Ajuntament i al web municipal, altea.es, i en la mateixa s’indica el dia i hora de l’entrevista dels candidats’’. Estes entrevistes tindran lloc al Centre Social d’Altea (carrer Marina Baixa, darrere de l’Ajuntament d’Altea), els pròxims dimecres, dijous i divendres (27, 28 i 29 de juny).\nLa regidora ha posat l’accent en la importància de l’assistència a estes entrevistes de tots els candidats que han estat seleccionats, ja que si un candidat no es presenta, passa el torn i és eliminat del procés de selecció. ‘’Per això és molt important que les persones seleccionades revisen el dia i l’hora en que se’ls convoca’’.\nSobre esta qüestió la regidora ha manifestat que ‘’es tracta de normalitzar els processos de selecció de personal de l’Empresa Pública, oferint la màxima transparència en els mateixos seguint les indicacions de l’Interventor municipal’’. A més, ha afegit que este procediment s’obrirà també a més gremis dependents de la PDM.\nAmb els 30 candidats/es amb major puntuació es conformarà la Borsa d’Ocupació de peons de neteja, amb la qual anar cobrint les necessitats de contractació que van sorgint per motius de reforços de temporada alta, així com la substitució necessària d’aquelles baixes laborals, jubilacions o llocs d’estructura coberts actualment per personal temporal i resta de vacants de similars característiques.\nEn el cas de la provisió d’un lloc de maquinista, es regularà la provisió, mitjançant contracte laboral de caràcter temporal i període de prova d’un mes, d’un lloc de maquinista. Amb els cinc candidats no seleccionats amb major puntuació es conformarà una borsa d’ocupació per a possibles substitucions temporals d’aquest lloc.\nangelatecles\t2018-06-23T11:44:26+00:00\t23 juny 2018|


Què va passar | Tricentenari BCN\nApartat històric - Què va passar - gran\nL’11 de setembre de 1714, després de tretze mesos de setge, la ciutat de Barcelona va caure en poder de les tropes francocastellanes en el que va ser el capítol final de la Guerra de Successió a la Corona hispànica.\nAmb aquesta derrota, Catalunya va perdre les seves institucions nacionals de govern —la Generalitat i les Corts—, i va ser sotmesa a un govern de nova planta caracteritzat per la forta repressió i per la centralització del poder en mans de la monarquia i els seus representants.\nLa ciutat de Barcelona, a més, va perdre el seu sistema secular de govern —el Consell de Cent— i va patir una forta destrucció, empitjorada per la decisió de les noves autoritats d’enderrocar una part del barri de la Ribera per tal d’edificar-hi una imponent ciutadella militar que tindria la missió d’evitar nous actes de rebel·lió contra el poder borbònic.\nLa batalla de Barcelona va ser molt sagnant i va implicar tots els sectors de la ciutat. El sacrifici dels barcelonins i el seu posterior esperit de superació van fer que la data de l’11 de setembre, tot i la derrota, esdevingués un símbol de la voluntat catalana de seguir existint com a entitat nacional.


Ràdio Barberà entrevista a l’alumnat del PFI -Auxiliar vivers i jardins i l’alumnat de 1er d’ESO del INS Bitàcola en relació al projecte “Creixem entre plantes” | Barberà Promoció\nEl passat dijous 24 de gener, els alumnes del PFI d’Auxiliar de vivers i jardins, l’Àlex Diaz i l’Alejandro Martin, juntament amb els i les alumnes de 1er d’ESO de INS Bitàcola, la Noa Delgado i en Martí Gironés, van anar a Ràdio Barberà per ser entrevistats sobre el projecte “Creixem entre plantes” que aquest curs s’engega per tercer any consecutiu. Aquest alumnat, també va estar acompanyat pels seus respectius tutors i per la directora de la llar d’infants de La Blava, Lourdes Pujolràs.\nEl teu navegador no admet l'element d'àudio.\nEn el projecte “Creixem entre plantes” l’alumnat del PFI d’Auxiliar de vivers i jardins de la Fundació Barberà Promoció interactua, ajuda i ensenya als infants de les llars d’infants municipals de El Bosquet, La Baldufa i La Blava com creixen les plantes, com es cuiden i quines característiques peculiars tenen. Paral·lelament, l’alumnat de l’Institut Bitàcola observa, participa i recull les accions que es desenvolupen al projecte amb la finalitat d’informar a la ciutadania del municipi mitjançant notícies i exposició divulgativa a la finalització del projecte.\nAquest projecte es realitza emprant la metodologia d’aprenentatge-servei (APS), a través del qual els nens i nenes més petits, juntament amb el jovent del curs, milloren els seus aprenentatges referents a coneixements, capacitats, destreses, actituds i valors morals, i ho fan alhora que actuen com a membres de la comunitat compromesos amb l’entorn.\nAquesta formació està autoritzada pel Departament d’Ensenyament de la Generalitat de Catalunya i està cofinançada per la Fundació Intermèdia i la Diputació de Barcelona.\nL’alumnat del PFI d’Auxiliar de vivers i jardins inicia dos projecte APS: “Creixem entre plantes” i “Cultiva’t”\nS’inicia la formació ocupacional subvencionada d’Operacions auxiliars i de magatzem en indústries i laboratoris químics i Instal·lació i manteniment de jardins i zones verdes\nLa UAB i la Diputació de Barcelona ofereixen una nova oferta formativa de professionalització: "Pregrau Dual en Especialista en Sistemes d’informació a les administracions locals"


Tocs de festa (sardana)Josep M. Ruera – Fes Ta Festa – La cultura popular a la ràdio i a internet\n24 maig 2013Clàssics de cobla\nNascut a Barcelona l’any 1900, va fer desenvolupar bona part de la seva vida musical a Granollers on inicià els estudis musicals amb el mestre Glanadell i, posteriorment, a Barcelona amb els mestres Argelaga, Monné i Morera de qui aprengué contrapunt, fuga i composició, i encara més endavant ho faria amb els mestres Joan Baptiste Lambert i Joan Lamote de Grignon.\nA partir de 1922, a Barcelona, actuà en diverses orquestres i també formà part de l’Orquestra Pau Casals. Des dels 17 anys fou organista de la parròquia de Granollers fins a la guerra, l’any 1936, càrrec que recuperaria posteriorment. A partir de 1928 fou professor de l’Escola Municipal de Música de Granollers de la que en seria director a partir de l’any 1945 fins la seva mort l’any 1988. Cinc anys abans, des del 1983, l’esmentada Escola portaria el seu nom i té dedicat un carrer a la població granollerina que a més li concedí la Medalla d’or de la ciutat l’any 1971, i el proclamà Granollerí de l’any el 1972.\nEl 1944 va fundar l’orquestra Selecció, que arribà a tenir 21 músics i fou de les més importants d’aquell temps. També va dirigir altres orquestres i agrupacions musicals, entre les quals la coral Amics de la Unió i Orfeó Femení.\nComposa les seves primeres sardanes amb poc més de vint anys d’edat i continuà escrivint-ne fins passada la vuitantena, motiu pel qual la seva producció reflecteix perfectament l’experiència adquirida al llarg dels anys. Mereixedor d’un bon nombre de premis, el mestre Ruera va pertànyer a aquella època anomenada com a època d’or de la sardana, en la qual els grans músics componien sardanes com un gènere més dels molts que conreaven, amb una absoluta normalitat.\nLa que hem triat pel “Clàssics de cobla” d’avui data de l’any 1930. Cal considerar-la doncs una obra de joventut tot i que, com ja ha quedat clar, als seus 30 anys Ruera ja havia assolit una considerable experiència musical.\nUns curts espectaculars, frenètics, farcits de polirítmies i petits fragments modulants en els que els instruments es van passant el testimoni del protagonisme i de la creixent tensió harmònica i melòdica clouran contundentment amb tres cops a tutti que donaran pas a una entrada de llargs solemne i igualment brillant, com un pregó de festes que s’anirà dissolent en diferents passatges per donar pas a una melodia final exposada per la tenora i replicada per la resta de la cobla.\nLa versió que us proposem és la que enregistrà l’any 2010 la Cobla de Cambra de Catalunya.\n“Tocs de festa”, de Josep M. Ruera.


Batxillerat 2 | INS Ramon Barbat i Miracle\nTRES MATRÍCULES D’HONOR\nEl centre ha atorgat tres Matrícules d’Honor a tres alumnes de 2n de Batxillerat. Són Aida Arjona, Sílvia Barbosa i Andrea de la Peña. Els volem donar l’enhorabona públicament de part de tot el professorat. Moltes felicitats!!\nBatxillerat 2, Portada noticies 0\nEx-alumnes que assessoren a nivell de 4t i 2n de BAT\nEls ex-alumnes Marina Díaz, Cristina Llauradó, Eloi Redon, Jofre Sugrañes i Miquel Toquero han passat pels grups de 4t d’ESO i 2n de BAT per explicar la seva experiència personal a l’hora de prendre les decisions necessàries al finalitzar una etapa acadèmica. A 4t d’ESO han parlat sobre la seva experiència a nivell de batxillerat: com relativitzar els problemes, la pressió de la selectivitat, com triar un itinerari, etc. A nivell de 2n de batxillerat han donat molt bons consells per encarar el final de curs i fer una bona selectivitat.\nMoltes gràcies per tot!!! El Ramon Barbat sempre tindrà les portes obertes per a tots vosaltres!!!\nCliqueu aquí si voleu veure més fotos\nAlumnes, Batxillerat 2, ESO 4, Portada Orientació 0\nTallers sobre la SIDA\nEls alumnes a partir de 3r d’ESO han participat durant el mes de març en el taller QUÈ SAPS DE LA SIDA?\nAquest taller, organitzat per la Creu Roja de Tarragona i subvencionat pel Departament de Salut, té com a objectius, per una banda, donar informació… Llegeix més»\nBatxillerat, Batxillerat 2, Cicles Formatius, General, Portada 0


Normativa COVID – DFactory, la Fàbrica dels Regals\nNormativa i guia COVID per DFactory, la Fàbrica dels Regals\nSalut + Seguretat\nProduïm tots els nostres esdeveniments amb la salut + seguretat de la nostra comunitat com a primera prioritat, seguint els mandats i recomanacions locals i nacionals com a guia, incloses les orientacions i consideracions per organitzar esdeveniments publicats pels Pla territorial de protecció civil de Catalunya.\nCom que les directrius poden canviar ràpidament, continuarem actualitzant els nostres protocols de seguretat i salut segons sigui necessari abans de l’esdeveniment. Aquestes mesures es podran actualitzar en qualsevol moment, sense previ avís.\nÚltima actualització: dilluns 22 de novembre a les 21 h. est.\nMesures que estem prenent per ajudar a mantenir a tothom segur\nObligatorietat de vacuna\nA data d’avui no és necesari disposar del passaport de vacunació ni per participar a DFactory com a expositor ni per a ser-ne visitant.\nNo obstant, l’Organització es reserva el dret de, si el PROCICAT ho empara, demanar-ne la posessió per accedir al recinte.\nObligatorietat d’ús de la mascareta\nEs requereixen cobertures facials per a totes les persones que no estiguin activament menjant o bebent a partir dels 3 anys, independentmen.\nL’ús de la mascareta és obligatori en tot l’espai, tant interior com exterior.\nProhibició de fumar en tot el recinte\nEstà prohibit fumar en tot el recinte de DFactory excepte aquells espais habilitats a tal efecte.\nEvitar aglomeracions, especialment a l’espai interior\nL’Organització vetlla per evitar la creació d’aglomeracions en espais interiors. A tal fi, disposa de personal que recorre l’espai transitable i demana als visitants que, si ja han acabat les seves compres, passin a la part exterior del recinte.\nComunicacions prèvies a l’esdeveniment amb els participants + assistents:\nAbans de cada esdeveniment enviem un correu informatiu amb el resum de totes les mesures de seguretat a tots els nostres participants.\nIncloem informació sobre salut i seguretat a la nostra pàgina web i la fem arribar via newsletter previament a l’esdeveniment als assistents.\nIncloem informació de salut + seguretat a les nostres promocions a les xarxes socials de l’esdeveniment.\nSenyalització col·locada a l’acte.\nDisposem de senyalització que descriu els requisits per entrar a l’esdeveniment i promovem mitjançant materials gràfics en el propi esdeveniment les mesures de seguretat pertinents.\nDisposarem de personal de seguretat a l’entrada del recinte per vigilar i controlar l’accés al local segons sigui necessari.\nHigienització + neteja\nDesinfectant de mans disponible a l’accés al recinte. Mesures de neteja addicionals per a espais d’alt contacte.\nMesures auditives per promoure la distància social.\nEs recordarà, a intervals determinats de temps, per megafonia, de la necesitat de seguir les normes de distanciament social.\nReconeixement del meu estat de salut\nLa seguretat de tots els assistents i participants de l’esdeveniment és primordial. Els participants i assistents actuaran amb la màxima consideració per la seguretat de la resta d’assistents i participants de l’esdeveniment. DFACTORY no pot garantir que els seus participants o assistents a l’esdeveniment no s’infectin amb la COVID-19, les seves variants o qualsevol altra malaltia infecciosa. En assistir a l’esdeveniment, acceptes assumir tots els riscos.\nLa vostra assistència a l’esdeveniment és voluntària i accepteu conscientment tots els riscos, inclosos els riscos per a la salut, relacionats amb malalties i malalties infeccioses, com ara la COVID-19, encara que es derivin de la negligència o la culpa d’una altra part.\nEn entrar a DFactory, confirmeu que vosaltres i totes les persones del vostre grup:\nNo experimenteu cap dels següents símptomes de COVID-19 identificats per el Ministeri de Sanitat Espanyol, com ara:\nFalta d’alè o dificultat per respirar\nDolors musculars o corporals\nCongestió o secreció nasal\nNo haver estat en contacte amb algú amb símptomes confirmats o sospitosos de COVID-19 sense completar una quarantena de 10 dies.\nLes persones que no puguin confirmar tots els criteris anteriors no poden entrar a DFactory, la Fàbrica dels Regals.\nEn entrar a DFactory, reconeixeu que enteneu i compliu els requisits de seguretat i salut anteriors, i accepteu assumir tots els riscos.\nGràcies per ajudar-vos a mantenir-vos sans els uns als altres! ❤


L'EMT sol•licitarà davant el Suprem la devolució del cèntim sanitari que el Govern li va negar\nInicio 2011 Noticias EMT Noticias generales L'EMT sol•licitarà davant el Suprem la devolució del cèntim sanitari que el Govern li va negar\nL'EMT sol·licitarà davant el Suprem la devolució del cèntim sanitari que el Govern li va negar\nEl Consell d'Administració de l'Empresa Municipal de Transports (EMT) de València ha aprovat este dilluns interposar un recurs contenciós-administratiu davant el Tribunal Suprem per demanar que es retorni la totalitat de l'impost sobre vendes minoristes de determinats hidrocarburs, el conegut com a cèntim sanitari.\nEl Govern central ja va pagar a l'EMT part d'este impost sanitari després de la resolució de Brussel·les del passat 27 de febrer de 2014, però es va negar a ingressar la part corresponent al període ja prescrit (entre els anys 2002 i 2005). Des l'Empresa Municipal de Transport calculen que, de progressar el recurs, podrien rebre un total de 1.073.574 euros.\nL'EMT sol·licitarà esta devolució emparant-se en la resolució de la Sala del Contenciós-Administratiu del Tribunal Suprem que el 26 de gener va estimar 8 recursos sobre la devolució ja prescrita.\nAl Consell d’Administració no va assistir el representant del PP, el regidor Alberto Mendoza. El regidor de mobilitat Giuseppe Grezzi va criticar esta absència. “Lamentem que per segona vegada consecutiva Alberto Mendoza no haja assistit al Consell d’Administració”, va criticar el regidor després de recordar que “es tracta de la seua obligació com a conseller”. “Si té problemes judicials, no és problema dels valencians”, va concloure Grezzi.\nContractes de lliure concurrència\nD'altra banda, el Consell d'Administració també va aprovar iniciar el procediment de contractació del subministrament de maquinari per al Sistema d'Ajuda a l'Explotació (SAE), és a dir, tots aquells productes informàtics i la tecnologia que disposen autobusos i conductors per desenvolupar el treball de manera eficient.\nEl director-gerent de l'EMT Josep Enric Garcia Alemany ha posat èmfasi que, en nom de la transparència, s'obrirà un procés de lliure concurrència perquè les empreses que ho desitgin facin les seves propostes per al subministrament de la maquinarianecessaria per al SAE. El contracte es licitarà per un termini de quatre anys.\nA més, es va donar el vistiplau a que s'inicie un procés negociador amb Indra, encarregada del manteniment del SAE, perquè garantisca el funcionament del servei i de les seues instal·lacions complementàries fins 2019.


BANYOLES ETS TU! UN PROJECTE DE CIUTAT\ndivendres, 11 / de novembre / 2016 08:13\nEl projecte Banyoles ets tu! ha entrat dins les aules. Aquest programa vol desenvolupar actituds transformadores, actives i compromeses amb la ciutat i fomentar el treball en xarxa entre la comunitat educativa i el teixit associatiu.\nDurant aquest curs es porta a terme la fase de formació als mestres que estan liderant el projecte, assessorament dins les aules i coordinació del treball amb les entitats i l’Ajuntament.\nJuntament amb diferents entitats, els alumnes de 5è o 6è de Cicle Superior detecten problemes de ciutat, els converteixen en reptes de transformació i generen idees per tal de solucionar-los. Aquest dimecres s’ha dut a terme el primer acte del curs, on alumnes i entitats han posat en comú les seves propostes i reptes.\nTot aquest procés permet als nens i nenes desenvolupar actituds emprenedores i compromeses amb el seu entorn. Banyoles ets tu! es duu a terme a les diferents escoles una tarda a la setmana. Els alumnes treballen per grups cooperatius passant per les diferents fases d’un procés creatiu i de conceptualització d’una idea fins arribar a la sensibilització i la difusió. L’exposició de les solucions a les quals hagin arribat es farà a final de curs, en una sessió conjunta amb totes les escoles, les entitats i l’Ajuntament.\nL’objectiu vital d’aquest projecte és la implicació afectiva dels nens i nenes amb la seva ciutat. També els aportarà estratègies per a desenvolupar-se a nivell personal i professional. Posar la ciutat a l’alçada del infants, donar-los el paper protagonista, concedir-los la paraula, permetre’ls que s’expressin i que diguin la seva d’una manera argumentada davant d’uns adults que saben escoltar-los, que tenen el desig d’entendre’ls i la voluntat de prendre’s seriosament tot allò que diuen… aquest és el projecte Banyoles ets tu!\nAquest projecte està dissenyat i impulsat per professionals de la plataforma la ColActiva, i compta amb el finançament i suport del Servei d’Educació de l’Ajuntament de Banyoles.


CatalunyaEconomiaPolíticaZPortada IzquierdaZResto 27 Octubre, 2016 Núria Vilellas Camps 0\nInici » Historic » Serà el BCN World un fiasco?\nAgut va exemplificar aquestes dades comparant-les amb un dels casinos més grans del món, el que opera Cirsa a Rosario, Argentina. Aquell casino té 38.000 metres quadrats, 300 taules i 3.000 màquines, a més d’un hotel de cinc estrelles i 200 habitacions, el centre més gran de convencions del continent americà, cinc plantes subterrànies d’aparcament i el monopoli del joc en 125 kilòmetres a la rodona. Aquest complex aconsegueix 16.000 visites al dia, xifra a la qual es va arribar gràcies a la inversió de 400 milions d’euros. En el cas de BCN World, segons el director general de Cirsa, “no arriba ni per posar una vorera”.\nMas-Colell a la conferència\nJoaquim Agut i Andreu Mas-Colell durant la seva ponència “Reptes i previsions econòmiques sobre les empreses”, durant la XV Jornada Gresol.\nL’ex-conseller d’Economia Andreu Mas-Colell, que ha participat en la mateixa xerrada que Joaquim Agut, va ser el responsable polític del projecte de casinos, hotels i compres després que la firma Veremonte, l’inicial promotor del complex, abandonés el negoci. Veremonte es va fer enrere en la compra dels terrenys, propietats de la Caixa, i per això la Generalitat va continuar amb el projecte sota la seva responsabilitat. I quan el govern va prendre les regnes del BCN World, el projecte va rebaixar l’aposta del joc i li va donar més orientació al públic de convencions. Tot i així, encara hi havia massa espai dedicat al joc. Per tant, Melco, Hard Rock i el Grup Peralada continuen preseleccionades per operar el complex.\nAltres polèmiques del BCN World\nQue ara aparegui el director del principal grup de Casinos de Catalunya, que opera a tot el món, dóna arguments als dubtes sobre si el projecte de casinos serà o no una operació rendible. Si el BCN World resulta que al final no és un projecte solvent, se sumarà a la resta de polèmiques que giren entorn del complex de casinos de Vila-Seca. El principal, un tema que Catdiàleg ha tractat molt àmpliament al seu digital, és el fet de no voler rebaixar de nou l’impost del joc. Cal recordar que la taxa va passar de ser del 55% al 10% per tal d’atraure nous inversors. Però aquest fet, va permetre que molts altres casinos poguessin operar amb més llibertat de la que tenien fins aleshores.\nI això va desembocar en una segona polèmica, i és que per no sentir-se tan malament, els casinos del BCN World, hauran de destinar l’1% de la seva inversió a combatre la ludopatia i altres patologies relacionades amb el joc. I finalment la darrera polèmica, que va lligada amb la poca confiança que desperten els que seran els futurs inversors del casino, especialment pels propietaris de Melco.\nEmpresaris de Catalunya alerta que un acord de JxSí i CUP suposaria un “caos legislatiu”\nAndreu Mas-Colell1 casinos4 Cirsa1 Consorci Recreatiu Turístic1 Joc1


Anforas Mar 101-Els Pins Torredembarra Espanya - Ofertes d'hotels amb els MILLORS DESCOMPTES EN LÍNIA\nFrancesc Masia 64, 5-2, Torredembarra, Torredembarra, Espanya, 43830 - Veure al mapa\nL'Anforas Mar 101-Els Pins està situat a Torredembarra, a 23 km de Salou i a 35 km de Sitges. Aquest establiment admet animals i gaudeix de vista sobre el mar. A més, ofereix aparcament privat gratuït. L'apartament Anforas Mar 101-Els Pins disposa de zona d'estar, cuina amb rentavaixella, TV de pantalla plana, internet WiFi gratuïta a totes les estances i una piscina exterior de temporada. L'Anforas Mar 101-Els Pins és a 13 km de Tarragona, a 30 km de Cambrils i a 21 km de l'aeroport més proper, el de Reus.\nL’allotjament no disposa de recepció. Podeu recollir les claus a: Passeig Miramar 144. Anforas Mar, 43830 Torredembarra. En arribar, cal abonar un dipòsit de 400 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTT4215


Les 7 crisis de CiU: del cas Pujol a la trompada electoral\nLa federació nacionalista es troba en un dels seus pitjors moments històrics, desbancada del seu tradicional espai de primera força catalana\nEls escàndols de corrupció, la gestió de la recta final de procés sobiranista, la distància entre CDC i UDC o la creixent impopularitat de les mesures econòmiques porten CiU a una crisi electoral que podria reduir a la meitat la seva representació parlamentària en 4 anys\nERC s'alça com la gran beneficiada d'aquest desgast del partit de Mas, al qual els independentistes ja van superar en les europees\nMas advierte de que "no permitiremos un frente del 'no' para evitar votar el 9 de noviembre"\nBarcelona — 6 de septiembre de 2014 16:59h\nConvergència Democràtica de Catalunya ha celebrat aquest dissabte un dels consells nacionals més amargs que recorden. L'intent de superar els fantasmes del pujolisme amb un canvi de cares a la directiva entra més en el terreny dels desitjos que de les possibilitats. La crisi de CDC, el partit més gran de la coalició CiU, és profunda, està enmig del seu episodi més virulent -la caiguda en desgràcia de la seu tótem-, i no té aspecte d'acabar aviat. I el moment d'Unió no és gaire millor. Vista amb desconfiança des del sobiranisme, la formació democristiana està desorientada en un procés que l'obliga a posicionar-se, i els intents de refundació d'un espai centrista donen compte d'una distància amb CDC que comença a ser insalvable. El tràngol de tots dos partits és la situació de la federació al complet, superposant 07 crisis que han desplaçat CiU de l'espai històric que ha ocupat com a formació hegemònica de Catalunya.\nCDC entrega el seu timó a Rull: "El partit es reformula per a una Catalunya independent"\nEn aquest moment CiU es troba immersa en una crisi d'enormes proporcions després de la confessió de Jordi Pujol d'haver mantingut un compte sense regularitzar durant 34 anys a l'estranger. El que va començar com una inesperada autoinculpació d'un delicte fiscal ha aixecat la veda i ha tornat a posar sobre la taula la sospita que CiU, i especialment CDC, s'ha finançat sistemàticament a través de comissions pagades per constructores d'obra pública, i que una part d'aquests diners se'ls quedava el fill gran de l'expresident català, que actuava com a intermediari o aconseguidor.\nEl cas Pujol és l'últim i el que més ha minat la imatge del partit, però el rosari de casos de corrupció en el si de la coalició nacionalista és molt més ampli. El cas Palau, un dels més coneguts, afecta directament CDC en considerar el jutge que hi ha "indicis sòlids" per afirmar que el partit es va lucrar a través de donacions del Palau de la Música. En concret, el cas apunta que Convergència hauria rebut importants sumes de diners de Ferrovial a canvi d'adjudicació d'obra pública. El cas Caric als anys 80, el 'Casinos' als 90, els més recents Pallerols i Clotilde, la trama de les ITV -per la qual està imputat l'exsecretari general de CDC i fill de Pujol, Oriol Pujol- o la vessant catalana del cas Pokemon, engreixen una enorme llista de trames que s'entremesclen i fan de CiU una formació sospitosa de pràctiques corruptes generalitzades.\n2. Resolució del procés sobiranista\nL'aposta d'Artur Mas per liderar un procés per realitzar una consulta sobiranista està a punt d'arribar al seu cim. CiU i ERC van signar un pacte al començament de la legislatura que incloïa la convocatòria d'una consulta sobre el futur de Catalunya. Els partits sobiranistes CiU, ERC, ICV-EUiA i CUP, van posar data al desembre passat a la seva realització, de cara al 9 de novembre del 2014. No obstant això, a dos mesos del dia assenyalat, els dubtes que el Govern sigui capaç de complir el seu compromís no paren de créixer. El Govern de Rajoy ja ha avançat que impugnarà la llei de Consultes davant el Constitucional, i si el marc legal previst per a la realització de la consulta és aturat a l'alt tribunal, les possibilitats de fer-la d'acord amb la legalitat tendeixen a 0.\nLes sortides del Govern davant aquest escenari són, d'una banda, saltar-se el veto i realitzar la consulta de tota manera, o incomplir el pacte de legislatura i convocar eleccions, de l'altra. Una tercera opció, més remota però que ha pres força en les últimes setmanes davant l'oferiment del PSC, és no fer la consulta ni convocar eleccions i buscar un nou soci parlamentari que sostingui el Govern. En qualsevol de les opcions CiU hi té molt a perdre. De no celebrar-se la consulta és previsible que una bona massa d'electors sobiranistes i independentistes s'escapoleixin cap a ERC mentre que, en cas que optés per saltar-se el veto del Constitucional, les conseqüències podrien arribar a ser penals.\n3. Divorci entre Convergència i Unió\nLes aigües baixen remogudes en la històrica bona relació entre CDC i UDC. Després de 36 anys com a socis, tots dos partits estan avui més distanciats que mai a compte del procés sobiranista i els mals pronòstics electorals. La sortida de Duran i Lleida, líder d'Unió, dels càrrecs a la coalició van fer palpables unes tensions que a l'estiu van anar a més amb l'anunci dels democristians que impulsarien un nou moviment polític centrista. A més, Duran s'ha mostrat poc partidari d'acudir a unes eleccions de caràcter plebiscitari al costat d'un bloc que advoqui per la declaració unilateral d'independència, i ni tan sols rebutja la idea de presentar-se sol a les eleccions.\n4. Crisi del model del nacionalisme autonomista\nEl nacionalisme català que havia funcionat durant tres dècades té clars símptomes d'estar entrant en barrina. La posició històrica de CiU havia estat el nacionalisme moderat, acceptant sense reserves el model autonòmic espanyol, fet que havia situat en un espai hegemònic el centredreta. Però el fracàs de l'Estatut, la crisi econòmica i la tornada al govern del PP amb un programa recentralitzador ha fet bascular a la societat catalana cap a altres models territorials, deixant l'autonomisme centrista en la seva pitjor situació a la història des del 78. El procés sobiranista és hereu d'aquesta nova situació en què CiU es recol·loca a batzegades, deixant a part dels seus votants a banda i banda.\n5. Crisi dels governs que retallen\nDes que el 2009 va començar el cicle de l'austeritat imposada des de la UE hi ha una tendència que s'ha repetit amb poques excepcions: els governs que apliquen les mesures d'austeritat, especialment dures a la perifèria, no aguanten unes eleccions. La ciutadania sudeuropea s'està carregant sobre la seva esquena tant la pèrdua de drets laborals via reducció de salaris i atur com la retallada de serveis públics, dues lloses que sovint fan pagar als seus governants a les urnas. A Portugal, el primer ministre José Sócrates i seu Partit Socialista van sortir del govern el 2011 amb el pitjor resultat del partit en dues dècades, situació similar a l'espanyola. Un any després, a Grècia, el PASOK va caure a les eleccions de 2012 del govern a la tercera posició i Sarkozy va perdre la presidència de la República. Una patacada similar se la va endur Silvio Berlusconi a Itàlia el 2013. Les europees del maig passat van venir a consolidar la tendència apuntada.\nCatalunya no és una excepció. La federació nacionalista va perdre 12 escons el 2012 però va poder continuar al Govern gràcies a un pacte de legislatura amb ERC. Si bé d'una banda Esquerra va obligar el Govern a aprovar nous impostos en clau redistributiva, la veritat és que les retallades han continuat sense pietat els últims dos anys. CiU és conscient que la situació social és extrema i que si es van salvar pels pèls en les últimes eleccions podria no tornar a passar el mateix en les properes..\n6. Estret marge de maniobra per pactar\nLa CiU liderada per Mas ha cremat ponts amb totes les formacions amb les quals històricament havia tingut bona relació. El PP català, partit amb el qual va pactar amb freqüència en la primera legislatura, és ara un enemic declarat per l'oposició frontal a la consulta des del Govern central. També la bona relació amb el PSC -la coneguda sociovergencia- s'ha vist degradada pel procés, encara que l'arribada d'Iceta a la primera secretaria ha servit per rebaixar la tensió.\nA la banda sobiranista, els partits amb els quals va pactar la consulta al desembre, ERC, ICV-EUiA i CUP, podrien donar l'esquena a CiU si el Govern no compleix el compromís. De moment les aigües estan calmades, però el seu actual soci, Esquerra, va escenificar a finals d'estiu una tensió creixent quan diversos consellers del Govern van mostrar dubtes sobre la consulta.\nDe cara a una propera legislatura, i davant d'una previsible caiguda electoral, per a CiU no serà fàcil trobar tantes fórmules de pacte com trobava quan era percebut com el 'pal de paller', també del sistema de partits catalans.\n7. Crisi electoral\nLa superposició de les anteriors 6 patates calentes és suficient per enfonsar CiU en la pitjor de les crisis que pot tenir un partit: l'electoral. Els sondejos van de mal en pitjor per a la federació en els últims dos anys, i el sorpasso d'ERC en les europees van confirmar els pitjors presagis dels nacionalistes. L'últim baròmetre del CEO (Centre d'Estudis d'Opinió), fet públic a principis d'estiu, vaticinava una nova patacada de la federació nacionalista, que baixaria dels 50 diputats actuals al Parlament a 35-37, sent superada per ERC, amb 38-39. El CIS apuntava la mateixa tendència en els resultats oferts per al Congrés al juliol, que deixava CiU en 2,9% del vot estatal mentre que ERC el situava en el 3,3%. Si les prediccions demoscòpiques són encertades, els nacionalistes obtindrien el seu pitjor resultat històric i haurien perdut el 50% de la seva representació parlamentària en només 4 anys.\n6 de septiembre de 2014 - 16:59 h